title: Valenssisidosteoria

text: Toinen yleinen malli elektronien toiminnan selittämiseksi on molekyyliorbitaaliteoria eli MO-teoria. MO-teorian lähtökohta on muodostaa aaltofunktio koko molekyylille, jolloin elektronit voivat delokalisoitua koko molekyylin alueelle toisin kuin VB-teoriassa, jossa elektronit lokalisoituvat sidoksiin. VB-teoria on matemaattisesti yksinkertaisempi ja helpommin ymmärrettävissä perinteisten Lewis-rakenteiden pohjalta.


title: Luettelo animesarja Hopeanuolen jaksoista

text:
Tämä on luettelo animesarja Hopeanuolen jaksoista.
Jakso 1: The Small Hero... Silver's Birth!


text: Jakso 2: Gin's Effort for the Other Side... There Is a Tomorrow!


text: Jakso 3: Now We Know Silver's Friendship Is for Life!


text: Jakso 4: The Challenge of Akakabuto's Bear Family!


text: Jakso 5: Victory! Although the Scars Come!


text: Jakso 6: Howl! The Mountain Calls!


text: Jakso 7: Scarred In Your Heart Forever! The Oath of the Group


text: Jakso 8: Now! Go on the Journey of an Adult!


text: Jakso 9: Demon Dog! The Three Kai Brothers!


text: Jakso 10: Monster! Moss's Soldiers on the Rock Peak!


text: Jakso 11: Patience Dog! The Dark Shadow of the Iga Village


text: Jakso 12: It's Dangerous Ben! The Confrontation of the Ninja Grounds!


text:
Jakso 13: Justice! The Orders of the Leader!
Kurojakin pennun. Samaan aikaan Akame on sytyttänyt Itoh-talon tuleen. Samassa Kurojaki hyppää tuleen ja niin tekevät kaikki hänen seuraajansakin. Kurojakin pentu sai kutusmanimekseen Chipi.


text: Jakso 14: Advancing: The Small One Is the Young Leader!


text: Jakso 15: Crimson Cherry Blossom! The Strongest One of All!


text:
Jakso 16: The Tears Arrive! A Close Companion Meets Their Dead
Moss joukkoineen on jäänyt Mutsun neljän kenraalin, Kisaragin, Hazukin, Uzukin ja Minazukin ansaan. He ovat sammuneen tulivuoren kraatterissa. Kenraalit haluavat heidän liittyvän puolelleen. Samaan aikaan Ben on palannut omistajansa luo parantaakseen näkönsä. Onnistuneen leikkauksen jälkeen Ben karkaa ja käy Mutsun lauman kimppuun pelastaakseen ystävänsä. Samaan aikaan Hopeanuoli ja muu lauma saapuvat ja taistelu on pian täydessä vauhdissa. Taistelun loputtua kenraalien lauma huomaa, että koirien on turha taistella toisiaan vastaan ja liittyvät Hopeanuolen laumaan.


text: Jakso 17: Now, We Release! The Origin of the Leader


text: Jakso 18: Fight! The Strongest One Throws Away Their Life!


text: Jakso 19: Pitterful! The Last Moment of Crimson Cherry Blossom!


text: Jakso 20: Angry Silver! Now Show Your Courage!


text: Jakso 21: Silver! Go Upon the Journey of a New Leadership!


title: Márton Fülöp

text: Márton Fülöp (3. toukokuuta 1983 – 12. marraskuuta 2015) oli unkarilainen jalkapallomaalivahti. Hän pelasi vuosia Unkarin maajoukkueen ykkösmaalivahtina.


title: Márton Fülöp

text: Fülöp allekirjoitti sopimuksen Tottenham Hotspurin kanssa kesällä 2004 pelattuaan sujuvan kauden MTK Hungária FC:ssä. Kaudella 2004–05 hän liittyi Chesterfieldin joukkueeseen kuukauden lainalla. Tätä lainaa pidettiin kauden loppuun asti. Hän pelasi seitsemän peliä ennen siirtymistään takaisin Spursiin Radek Černýn korvaajaksi. Hän liittyi Coventry Cityyn kolmen kuukauden lainaksi lokakuussa 2005.


title: Márton Fülöp

text: Kaudella 2005–06 Coventry City valitsi Fülöpin. Hän ei esiintynyt ensimmäisen joukkueen peleissä Tottenhamissa, mutta vietti aikaa penkillä 16 kertaa ja reservijoukkueessa yhdeksän ottelua kaudella 2004–05. Vuoden 2006 alussa Fülöp kertoi, ettei hän aio pysyä Tottenham Hotspurissa, koska olisi vaikeaa päästä seuran ykkösmaalivahdiksi Paul Robinsonin tilalle. Hän ilmaisi toivomuksensa liittyä Coventry Cityyn. Kuitenkin lokakuussa 2006 hän kirjoitti sopimuksen Sunderlandin kanssa, joka oli kuukauden laina.


title: Márton Fülöp

text: Fülöp teki debyyttinsä Sunderlandin paidassa 9. joulukuuta 2006 Lutonia vastaan 2–1-voitossa. Joulukuussa Fülöp ilmaisi tahtonsa liittyä Sunderlandiin pysyvästi. Hänen sopimuksensa seurassa oli puoli miljoona puntaa tammikuussa 2007. Sopimuksessa Ben Alnwick siirtyi Tottenham Hotspuriin.


title: Márton Fülöp

text: Fülöp kirjoitti vuoden pituisen lainasopimuksen Leicester Cityn kanssa 16. elokuuta 2007. Hän teki seurassa pelidebyyttinsä Crystal Palacea vastaan kaksi päivää myöhemmin pelissä, joka päättyi 2–2-tasapeliin. 1. syyskuuta Plymouth Argyleta vastaan pelatussa ottelussa maalivahti teki loistavia torjuntoja varmistamalla yhden pisteen joukkueelleen. Tämä oli Fülöpin ensimmäinen hyvä esiintyminen. 26. syyskuuta hän toisti saman ja teki huipputorjuntoja, mikä toi joukkueensa shokkivoittoon Aston Villasta Carling Cupissa. Hänet valittiin kahdeksi Englannin mestaruussarjan viikon joukkueeseen, 1. lokakuuta ja 22. lokakuuta.


title: Márton Fülöp

text: Fülöp teki lisää hienoja esiintymisiä Chelseaa vastaan Carling Cupissa 31. lokakuuta. Hän kuitenkaan tuonut joukkuettaan voittoon, vaan Sunderland hävisi 4–3. 21. joulukuuta Fülöp kertoi "Sky Sportsille" halunsa siirtyä Leicesterin joukkueeseen, joka tarjosikin sopimusta hänestä ja Graham Kavanaghista 29. joulukuuta. Hän pelasi viimeisen ottelunsa Leicesterissä 1–1-tasapelissä Charlton Athleticia vastaan 29. joulukuuta 2007.


title: Márton Fülöp

text: Fülöp kutsuttiin takaisin Sunderlandiin 31. joulukuuta. 4. tammikuuta 2008 Leicesterin manageri Ian Holloway syytti Roy Keanea ahneudesta ensimmäisen sopimuksen hylkätyessä. Fülöpille tarjottiin miljoonan punnan sopimusta, mutta Keane tarjosi kolme kertaa enemmän. Holloway kieltätyi maksamasta yli miljoonaa puntaa, joka päätti toivon Fülöpin pitämisestä. 25. tammikuuta Fülöp kertoi olevansa tyytymätön Keanen kutsusta. Hän kertoi halunneensa pysyä Leicesterissä.


title: Márton Fülöp

text: Stoke City lainasi Fülöpia 22. helmikuuta, mutta Sunderland kutsui hänet takaisin neljä päivää myöhemmin korvaamaan Craig Gordonia ottelussa Arsenalia vastaan Valioliigassa.


title: Márton Fülöp

text: Fülöp kuoli 32-vuotiaana 12. marraskuuta 2015. Hän oli sairastanut syöpää.


title: Márton Fülöp

text: Sunderland AFC


title: Joseph Anton Koch

text: Joseph Anton Koch (27. heinäkuuta 1768 Elbigenalp – 12. tammikuuta 1839 Rooma) oli itävaltalainen taidemaalari, jonka teokset edustivat tyyliltään saksalaista romantiikkaa. Vuodesta 1795 hän asui enimmäkseen Roomassa, jossa hän kehitti uudentyyppisen "herooisen" maisemamaalauksen. Kochin klassisten maisemamaalausten tilavaikutelma on avara, sommittelu tasapainoista ja muotoilu selväpiirteisen plastista.


title: Tome

text: Tome () on kaupunki Miyagin prefektuurissa Japanissa. Kaupunki perustettiin 1. huhtikuuta 2005, kun yhdeksän kauppalaa Tomen piirikunnasta ja yksi kauppala Motoyoshin piirikunnasta liitettiin aiempaan Tomen kauppalaan.


title: Tome

text: Vuonna 2015 kaupungin väkiluku oli 83 208 ja asukastiheys 155 ihmistä neliökilometriä kohden. Kaupungin pinta-ala on 536,12 neliökilometriä.


title: James Patrick Stuart

text: James Patrick Stuart (s. 16. kesäkuuta 1968 Encino, Kalifornia) on yhdysvaltalainen näyttelijä, joka tunnetaan parhaiten useista televisiorooleista. Hän muun muassa sai Daytime Emmy -ehdokkuuden roolisuorituksestaan televisiosarjassa "All My Children". Stuart on näytellyt myös sarjoissa "Amyn lailla", "C.S.I.", "Andy Richter Controls the Universe", "Yhä vedossa" ja "90210". Hän ääninäyttelee Alokasta ja Joey-kengurua animaatiosarjassa "Madagascarin pingviinit".


title: James Patrick Stuart

text: Hänen isänsä Chad Stuart oli brittiläissyntyinen muusikko, joka tunnetaan 1960-luvulta yhtyeestä Chad and Jeremy.


title: Automatismi

text: Automatismi on menetelmä, jossa taiteilija antaa sattuman määritellä joko osittain tai kokonaan lopputuloksen. Harjoittaessaan automatismia taiteilija sallii alitajuntansa ilmentyvän sattuman tai improvisaation avulla.


title: Automatismi

text: Menetelmän kehittivät surrealistit, ja se näkyy esimerkiksi Max Ernstin frottaaseissa tai myöhemmin Francis Picabian mustetahratekniikassa. Se vaikutti myöhemmin abstraktin ekspressionismin harjoittajien, kuten Jackson Pollockiin tai Willem de Kooningin teoksiin, jotka näkivät maalaustensa olevan subjektiivisen mielentilan harjoituksia.


title: Ikuisuus

text: Ikuisuus on käsite, jolla on kaksi yleistä merkitystä. Usein sillä tarkoitetaan ääretöntä määrää aikaa. Toisaalta käsitteellä viitataan ajan ulkopuoliseen olevaisuuteen, jossa aikaa itseään ei ole. Ensin mainitun käsityksen kannattajat, erityisesti Aristoteles, ovat väitelleet todistaakseen, että aine, liike, dynamiikka, vastavoima ja aika ovat olleet olemassa ikuisesti.


title: Ikuisuus

text: Ikuisuuden metafysiikka voidaan supistaa kysymykseen: "”Miten jokin voi kestää pitempään kuin aika?”" Aristoteleen ajasta asti filosofinen näkökulma on ollut hyvin oleellinen ja on sitä yhä esimerkiksi nykyisien, hyvin käytännöllisten protonin hajoamistutkimuksien kannalta. Kaikesta yrityksestä huolimatta protonin oma-aloitteista hajoamista eri hiukkasiksi ei ole koskaan havaittu.


title: Ikuisuus

text: Augustinus kirjoitti, että aika on olemassa vain luodussa maailmankaikkeudessa, joten Jumala on ajan ulkopuolella; Jumalalla ei ole menneisyyttä tai tulevaisuutta, vaan ainoastaan ikuinen nykyisyys. Kuitenkaan ei tarvitse uskoa mihinkään jumalaan uskoakseen vastaavaan käsitteeseen: Esimerkiksi ateistinen matemaatikko voi kannattaa filosofista oppia, jonka mukaan numerot ja niiden suhteet ovat ajan ulkopuolella ja ovat siten siinä mielessä ikuisia.


title: Ikuisuus

text: Teistien mukaan Jumala on "ikuisesti oleva". Kuinka tämä tulkitaan, on osittain riippuvainen siitä, kuinka ikuisuus käsitetään. Ensimmäisen käsityksen mukaan Jumala voi olla olemassa ikuisuuden "vuoksi" tai ikuisuuden "kautta" tai "kaikkina aikoina" eli on ollut jo olemassa loputtoman määrän aikaa ja tulee olemaan olemassa loputtoman määrän aikaa. Toisen käsityksen mukaan Jumala voi olla olemassa "ikuisuudessa", "ajattomassa" olevaisuudessa, jossa menneisyys, nykyhetki tai tulevaisuus eivät päde. On myös olemassa määritelmä, jonka mukaan Jumala ei ole olemassa ihmisen ajassa, mutta on silti ajan sisässä. Tämä on perusteltu siten, että jos Jumala ei olisi olemassa ajan ulko- tai sisäpuolella, Hän ei kykenisi toimimaan ihmisten keskuudessa.


title: Ikuisuus

text: Oli määritelmänä mikä tahansa ikuisuuden merkityksistä, on yleisesti havaittavissa, että ihminen ei voi ymmärtää ikuisuutta, koska se on joko ääretön määrä aikaa, jonka tiedämme, tai jotakin muuta kuin aikaa tai tyhjyyttä, jotka tiedämme. Käsitteellä "äärettömyys" on ikuisuuden kanssa joitakin yhtäläisyyksiä, jotka avaavat näkökulmaa ikuisuuteen. Konkreettisesti havainnoitavissa oleva äärettömyys sisältyy lukusarjaan, joka alkaa eikä lopu koskaan. Kuitenkaan hetkien sarja, joka on alkanut, mutta ei lopu, ei näiden määritelmien mukaan ole olennaisesti ikuinen. Tällainen sarja ei voi olla ikuinen, sillä vaikka se jatkuisikin (äärettömän) ajan loppuun asti, olisi silti ollut aikaa ennen ensimmäisen hetken alkua. Hetkien sarja ei koskaan voisi olla olemassa "koko" ikuisuuden ajan, koska mikään sen sisällä ei voisi tehdä sarjasta mitään, mikä olisi ollut olemassa koko ”ikuisuuden” ajan riippumatta siitä, mitä hetkien aikana tapahtuisi, eikä sarja täten voi saavuttaa "ikuisen" tai edes "olennaisesti ikuisen" asemaa.


title: Ikuisuus

text: Ikuisen olemassaolon suhteen on esitetty käsitys Jumalasta Luojana, joka kokonaan itsenäisenä kaikesta muusta" mikä on olemassa "loi" kaiken muun (panenteismin periaatteiden vastaisesti). Jos tämä pitää paikkansa, se merkitsee, että Jumala on riippumaton tyhjyydestä ja ajasta, koska nämä kumpikin ovat (luodun) maailmankaikkeuden ominaisuuksia. Tämän käsityksen mukaan Jumala oli olemassa ennen aikaa, on olemassa joka hetki ja tulisi yhä olemaan, vaikka maailmankaikkeus ja aika itse lakkaisivat olemasta.


title: Ikuisuus

text:
Raamatullinen ilmestys osoitti aluksi, että ihminen erityisenä luomuksena on kykenevä ymmärtämään vaikeaselkoisia käsitteitä toisin kuin sitä alempi eläinkunta, joka ei kykene ymmärtämään ”ikuisuutta”.
"”Kaiken hän on alun alkaen tehnyt hyväksi ja asettanut iäti jatkumaan, mutta ihminen ei käsitä Jumalan tekoja, ei niiden alkua eikä loppua.”" (Saarn. 3:11). Kun tätä verrataan "ajaton olevaisuus" -käsitteeseen, voidaan ymmärtää, että eläinkunta on saanut (johtuen kyvyttömyydestä ymmärtää ikuisuuden käsitettä tai edes "aikaa") syntymästään lähtien "ikuisen elämän", josta ihminen joutui eroon, kun hänet lähetettiin pois Eedenistä. Teistit uskovat yleisesti, että vaikka ihminen kykenisi ymmärtämään ikuisuuden vaikeaselkoisen käsitteen, hän voi saavuttaa ”ikuisen "elämän"” vasta, kun on päässyt takaisin Jumalan luokse.


title: Ikuisuus

text: Ikuisuus kuvataan usein käärmeenä syömässä omaa häntäänsä, ouroboroksena eli uroboroksena, vaikka symbolilla onkin useita sivumerkityksiä.


title: Ikuisuus

text: Myös ympyrää käytetään yleisesti ikuisuuden symbolina. Ikuisuuteen liittyvää äärettömyyden käsitettä kuvataan usein merkinnällä formula_1.


title: Ikuisuus

text: Raamatun mukaan (The Amplified Bible), kun aika loppuu, siirytään ikuisuuteen. Silloin ei enää lasketa aikaa, ei ole odotusta tai viivettä. Samalla myös loppuu luonnollisen valon tarve: ei enää tarvita auringon valoa tai mitään keinotekoistakaan valoa . Tähän liittyy myös se, että luomiskertomuksessa oli ensin syvä pimeys, sitten kaikkein ensimmäisenä Jumala loi sanallaan valon . Aika alkaa siis valolla ja loppuu valon loppumiseen.


title: Ikuisuus

text: Suhteellisuusteoriassa aika ja pituus on suhteellista ja riippuvat nopeudesta suhteessa valon nopeuteen (, sivu 39) eli valon nopeudella liikkuessa aikaa ei kulu. Ikuisuus on valon nopeudesta riippumaton tila ajan tuolla puolen, jossa kaikki ajanhetket ovat olemassa: menneisyys, nykyisyys ja tulevaisuus. Aikaa ei ole, ellei ole tietoista havaitsijaa. .


title: Kaspar Hauserin tapaus

text: Kaspar Hauserin tapaus ("Jeder für sich und Gott gegen alle") on Werner Herzogin ohjaama länsisaksalainen draamaelokuva vuodelta 1974. Se oli Herzogin kansainvälinen läpimurtoelokuva.


title: Kaspar Hauserin tapaus

text: Elokuva perustuu Kaspar Hauserin tapaukseen. Hän ilmestyi 1828 Nürnbergiin ja väitti, että häntä oli pidetty vankina lapsuudesta saakka.


title: Kaspar Hauserin tapaus

text: Elokuva voitti Cannesin elokuvajuhlien toiseksi tärkeimmän Grand Prix -palkinnon 1975.


title: Help-eu.com

text: Help-eu.com on jokaisessa 27 EU-maassa toimiva sivusto, joka kannustaa tupakoimattomaan elämäntapaan. Sivusto sisältää tietoa tupakoinnin vaarallisuudesta, sen haittavaikutuksista elimistöön sekä neuvoja tupakoinnin lopettamiseen.


title: Help-eu.com

text: Sivuilla on myös tietoa siitä, miten tupakoinnin lopettaminen vaikuttaa elimistöön ja henkilökohtaisen ohjelman joka antaa ”valmennusta” tupakoinnista eroon haluaville, tukisivustojen linkkejä ja "motivaatiosivun". Sivustolta saa mylös tietoa passiivisesta tupakoinnista ja siitä, miten se vaikuttaa elimistöön ja miten se kasvattaa riskiä altistua erilaisiin tauteihin.


title: Help-eu.com

text: 1. maaliskuuta 2005 on käynnistetty mediakampanja, jonka tavoitteena on ehkäistä ja vähentää tupakointia, sekä antaa tietoa passiivisen tupakoinnin vaaroista. Kampanjan tärkein kohderyhmä on 15–35-vuotiaat nuoret ja aikuiset. Tavoitteena on luoda trendi Eurooppaan jossa tupakointi nähdään sosiaalisten normien vastaisena.


title: LMMS

text: Linux MultiMedia Studio eli LMMS on alustariippumaton vapaa musiikinteko-ohjelmisto. Ohjelman avulla ääntä voidaan tuottaa syntetisaattoreilla, sampleilla ja ulkoisilla MIDI-laitteilla, ja siinä on laajasti trackereistä, sekvenssereistä ja syntetisaattoreista tuttuja ominaisuuksia ja toimintoja. Ohjelma tukee LADSPA- ja VST-liitännäisiä.


title: LMMS

text: LMMS on saatavilla Linuxille ja Microsoft Windowsille.


title: Kapverdenviistäjä

text: Kapverdenviistäjä ("Pterodroma feae") on keskikokoinen ulappalintujen lahkoon kuuluva avomerilintu.


title: Kapverdenviistäjä

text: Linnun pituus on 33–36 senttimetriä ja siivenkärkien väli 86–94 cm. Ensinäkemältä voi muistuttaa pienikokoista keltanokkaliitäjää ("Calonectris diomedea"), mutta hyvänä erona muun muassa lähes kokotumma siiven alapinta. Linnun yläpuoli on harmaa ja siinä on tumma W-kuvio. Pitkä, melko terävä pyrstö on päältä yksivärisen vaaleanharmaa ja alapuolelta valkoinen. Rinnansivut ovat heikosti harmaakuvioiset mikä on hyvä ero samannäköiseen harhailijaan vyöviistäjään ("Pterodroma mollis"), jonka rintavyö on täydellinen.


title: Kapverdenviistäjä

text: Lähes täysin samanlaista madeiranviistäjää ("Pterodroma madeira") suurempi ja hieman tukevampi- ja pitempinokkainen. Tummempi päälaki. Lajit eivät kuitenkaan ole erotettavissa toisistaan maastossa.


title: Kapverdenviistäjä

text: Koloniasta kuuluu valittavia venytettyjä ääniä, jotka joskus päättyvät nikotukseen.


title: Kapverdenviistäjä

text: Laji pesii Madeiralla Bugion saarella ja Kap Verdellä, sekä on mahdollisesti pesinyt Kanariansaarten La Palmalla 1998. Lajia tavataan harvinaisena Länsi-Euroopassa, ainakin Britteinsaarilla.


title: Kapverdenviistäjä

text: Kap Verden kannaksi on arvioitu vähintään 500–1 000 paria, sillä luultavasti muilla saarilla ja vuoristossa on lisää pesimäyhteisöjä. Madeiralla kanta on vakaa ja pesiviä pareja on vähintään 150–180. Koko maailman kannaksi on esitetty noin 3 000 lintua. Azoreilla lintua on metsästetty, mutta pesintää ei ole koskaan vahvistettu. Lintuja voi esiintyä pesimisaikanakin kaukana Cap Verden saarilta, jotkut linnut siirtyvät etelämmäs pesimisen jälkeen, kun toiset jäävät alueelle ympärivuotisesti.


title: Kapverdenviistäjä

text: Pesii 80–300 metrin korkeudessa. Tavallisesti se kaivaa pesäkuopan maahan, mutta viime aikoina on löydetty pesiä kivienkin välistä, jossa maata ei voi kaivaa. Pesiminen ajoittuu loppukesään ja syksyyn. Käy öisin pesällään ja päivällä ruokailee merellä. Naaras munii yhden munan.


title: Kapverdenviistäjä

text: Kapverdenviistäjän ja sen pesimisalueiden heikentymisen syiksi on esitetty vuohta, jänistä ja hiiriä. Vuodesta 2006 lähtien jänisten ja hiirien määrää on kontrolloitu. Madeiralla uhkana on aroharmaalokin ("Larus cachinnans") aiheuttama häirintä ja poikasten saalistus. Kap Verdellä uhkana ovat lintuja saalistavat kissat ja rotat; ihmiset pyydystävät lintuja ravinnoksi ja lääkinnällisiin tarkoituksiin; sekä pesimisalueilla vuohien aiheuttama ylilaidunnus.


title: Psarantónis

text: Psarantónis () (oik. Antónis Xyloúris, ) (s. 6. syyskuuta 1942 Anógeia, Kreikka) on Kreetan saarella syntynyt kreikkalainen säveltäjä, laulaja ja kreetalaisen lyyran soittaja. Psarantónis on laulaja–säveltäjä Níkos Xyloúriksen (1936–1980) sekä Giánnis Xyloúriksen (s. 1943) veli. Veljesten isä soitti myös lyyraa.


title: Psarantónis

text: Psarantónis alkoi soittaa lyyraa 13-vuotiaana, ja ensimmäinen julkinen esiintyminen oli perinteisessä hääjuhlassa. Erityyppisten lyyrien lisäksi hän soittaa nykyisin mandoliiniä, "tzouraa", "daoulia" ja "laoútoa", joka muistuttaa mandoliiniä. Psarantóniksen vanhoilla albumeilla soittimina on käytetty pääasiassa lyyraa sekä kahta "laoútoa". Toisinaan albumeilla on käytetty myös esimerkiksi "askomantoúraa" eli kreetalaista säkkipilliä. Nykyisin albumeilla käytetään lyyran ja "laoúton" lisäksi enemmän soittimia, kuten esimerkiksi "vrodolyraa" ja "lyrakia".


title: Psarantónis

text: Psarantónis julkaisi ensimmäisen singlensä "Eskéftika na s' arnithó" ("Εσκέφτηκα να σ' αρνηθώ") vuonna 1964, jonka jälkeen ilmestyneitä levytyksiä ovat esimerkiksi "Kritikí Xastería" ("Κρητική Ξαστερία"), "Saïtémata" ("Σαϊτέματα"), "Pigés" ("Πηγές"), "Anastorímata" ("Αναστορήματα"), "Ta merákia tou Psarantóni" ("Τα μεράκια του Ψαραντώνη"), "Apó flóges i Kríti Zosméni" ("Από φλόγες η Κρήτη ζωσμένη"), "Palió krasí 'nai i sképsi mou" ("Παλιό κρασί 'ναι η σκέψη μου"), "Apó Kardiás" ("Από Καρδιάς"), "Nogó" ("Νογώ"), "Idaíon Ándron" ("Ιδαίον Άνδρον") ja "Rizítika" ("Ριζίτικα").


title: Psarantónis

text: Psarantónis on esiintynyt Ukrainassa, Itävallassa, Luxemburgissa, Saksassa, Sveitsissä, Ranskassa, Australiassa, Kanadassa sekä Yhdysvalloissa.


title: Venetsian–Turkin sota (1463–1479)

text: Toinen Venetsian–Turkin sota käytiin Venetsian tasavallan ja sen liittolaisten sekä Osmanien valtakunnan välillä 1463-1479. Sota käytiin kymmenen vuotta sen jälkeen, kun osmanit olivat vallanneet Konstantinopolin ja loput Bysantin valtakunnasta ja se merkitsi Venetsialle useita aluemenetyksiä Albaniassa ja Kreikassa. Tärkeimpiä näistä oli Euboian saari, joka oli kuulunut Venetsian alueisiin vuosisatojen ajan. Sodan aikana osmanit kasvattivat ja kehittivät laivastoaan, josta tuli kilpailukykyinen haastaja Aigeianmerellä sekä venetsialaisille että Johanniittain ritarikunnalle. Sodan lopulla Venetsia onnistui kuitenkin paikkaamaan tappioitaan hankkimalla valta-aseman Kyproksen kuningaskunnassa.


title: Louis Chirillo

text: Louis Chirillo (s. 20. maaliskuuta 1961 Seattle, Washington) on yhdysvaltalainen ääninäyttelijä, joka tunnetaan parhaiten animaatiosarjasta "Johnny Test". Hän sai roolistaan Elan-ehdokkuuden vuonna 2008.


title: Louis Chirillo

text: Chirillo aloitti näyttelemisen aluksi kameran edessä esiityen muun muassa televisiosarjoissa "The New Addams Family", "Äärirajoilla", "Cold Squad", "Dark Angel", "Mies vailla nimeä" ja "Jake 2.0". Hänen roolinsa ovat olleet lähinnä cameoita, jonka myötä Chirillo kokeili myös ääninäyttelemistä, josta aukeni merkittävämpiä rooleja. Hän aloitti ääninäyttelemisen animaatioelokuvien "Mobile Suit Gundam: Char's Counterattack - The Motion Picture" ja "Sabrina the Teenage Witch in Friends Forever" myötä vuonna 2002. Sittemmin Chirilloa on kuultu dubbausroolien lisäksi alkuperäisissä äänirooleissa, joista tunnetuin on Dukey "Johnny Testissä". Muita animaatioita ovat olleet "", "Pucca", "Demashita! Powerpuff Girls Z" ja "".


title: Louis Chirillo

text: Ääniroolien ohella Chirillo on jatkanut cameoroolien tekemistä televisiossa ja elokuvissa.


title: Marchena

text: Marchena on Sevillan maakuntaan kuuluva noin 20 000 asukkaan kaupunki Espanjassa. Lähin suuri kaupunki on Sevilla, joka sijaitsee 60 km Marchenasta länteen.


title: British Invasion

text: British Invasion () on termi, jolla kutsutaan brittiläisten rockyhtyeiden Yhdysvalloissa 1960-luvun puolessavälissä saavuttamaa äkillistä suursuosiota. Tähän niin kutsuttuun alkuperäiseen British Invasioniin kuuluivat muun muassa The Beatles, The Rolling Stones ja Petula Clark. British Invasion oli mullistava ilmiö, sillä ennen sitä Yhdysvallat oli hallinnut maailman populaarimusiikkimarkkinoita.


title: British Invasion

text: Toinen British Invasion alkoi 1980-luvulla Music Televisionin myötä. Tällöin nousivat kuuluisuuteen muun muassa Duran Duran ja Depeche Mode. Brittimusiikin suosio on kasvanut Yhdysvalloissa uudestaan 2000-luvulla, ja termiä onkin käytetty kuvaamaan myös Yhdysvalloissa menestyneitä nykypolven brittilaulajia ja -yhtyeitä, kuten Amy Winehouse, James Blunt, Coldplay ja One Direction.


title: Dityppitrioksidi

text: Dityppitrioksidi (NO) on yksi useista typen oksideista. Yhdisteenä dityppitrioksidi on suhteellisen pysymätön.


title: Dityppitrioksidi

text: Dityppitrioksidi on pysyvä ainoastaan matalissa lämpötiloissa, joissa se esiintyy vaaleansinisenä nesteenä. Alle 100,7 °C:n lämpötilassa yhdiste esiintyy vaaleansinisinä kiteinä. Aine kiehuu noin 3 °C:n lämpötilassa, jolloin yhdiste hajoaa myös muiksi typenoksideiksi kuten typpimonoksidiksi, typpidioksidiksi ja typpitetraoksidiksi.


title: Dityppitrioksidi

text: Dityppitrioksidia muodostuu, kun typpimonoksidi ja typpidioksidi reagoivat keskenään matalassa lämpötilassa.


title: Dityppitrioksidi

text: Dityppitrioksidi on typpihapokkeen anhydridi. Aineen liuotessa veteen muodostuukin typpihapoketta.


title: Dityppitrioksidi

text: Sekundääristen amiinien kanssa orgaanisessa liuottimessa reagoidessaan dityppitrioksidi muodostaa N-nitrosoamiiniyhdisteitä.


title: Tito Faraci

text: Tito Faraci (s. 23. toukokuuta 1965) on Sant`Antonio Ticionissa syntynyt sarjakuvan tekijä. Hän on oikealta nimeltään Tito Luca Faraci. Hän on käsikirjoittanut muun muassa Aku Ankka, Marvel ja Tex Willer tarinoita.


title: Leithan taistelu

text: Leithan taistelu (, ) käytiin Babenberg-suvun Itävallan herttuan Frederik II:n johtamien itävaltalaisten ja Unkarin kuninkaan Béla IV:n johtamien unkarilaisten välillä 15. kesäkuuta 1246.


title: Leithan taistelu

text: Béla IV:n johtamat unkarilaiset kärsivät suuren tappion Batu-kaanin mongoleita vastaan Muhin taistelussa 1241. Mongolien invaastio, jota unkarilaiset kutsuvat nimellä "tatárjárás" alkoi. Bela IV joutui vetäytymään Bratislavan kautta Hainburgiin, jossa Itävallan herttua Frederik II takavarikoi Unkarin kuninkaan kassan ja pakotti hänet luovuttamaan alueita Itävallalle vastineeksi avustaan mongoleita vastaan. Jätettyään Hainburgin Bela IV vetäytyi Zagrebiin, jossa turhaan anoi Pyhän saksalais-roomalaisen keisarikunnan apua. Myös Frederik II petti sanansa. Aikansa ryösteltyään mongolit vetäytyivät perimyskiistojen vuoksi Unkarista ja Bela aloitti uudelleenrakentamisen. Hän pyrki kehittämään puolustusta rakennuttamalle linnakkeita Mongolivaltakunnan vastaiselle rajalle. Seuraavaksi Bela hyökkäsi Itävaltaan ja pakotti Frederickin palauttamaan Unkarin menettämät alueet.


title: Leithan taistelu

text: Lisänimen "Streitbäre" ("Sotaisa") politiikkansa vuoksi ansainnut Frederik II ei kuitenkaan luopunut vaateistaan alueisiin. Loppukeväällä 1246 hän kokosi armeijan ja hyökkäsi vuorostaan Unkariin. Joukot kohtasivat taistelussa Leithajoen varrella 15. kesäkuuta. Itävaltalaiset ottivat Unkarista selvän sotilaallisen voiton, mutta Frederik II:n kuolema taistelun aikana ajoi maan sekasortoon. Frederikillä ei ollut miespuolisia perillisiä ja hänen kuolemansa myötä Itävaltaa kolmen vuosisadan ajan hallinnut Babenbergin dynastia päättyi. Taistelun jälkeen Béla IV otti osaa Babenbergien perimyssotaan ja liitti Steiermarkin väliaikaisesti valtakuntaansa. Lopulta Béla IV hävisi perimyssodan Itävallasta ja Styriasta Ottokar II Přemyslille Kressenbrunnin taistelussa 1260.


title: Regina Kulikova

text: Regina Kulikova (, s. 30. tammikuuta 1989 Almaty, Kazahstanin sosialistinen neuvostotasavalta) on venäläinen tennispelaaja. Hän on parhaimmillaan ollut WTA-maailmanlistalla sijalla 65 toukokuussa 2010. Hän on voittanut 11 ITF-kaksinpeliturnausta ja kaksi ITF-nelinpeliturnausta.


title: Regina Kulikova

text: Kulikova selviytyi ensimmäisen kerran WTA-turnauksen pääsarjaan Los Angelesissa 2008. Turnauksen ensimmäisellä kierroksella hän voitti Jelena Vesninan, mutta hävisi toisella kierroksella Samantha Stosurille.


title: Regina Kulikova

text: Wimbledonissa 2009 Kulikova selviytyi ensimmäistä kertaa Grand Slam -turnauksen pääsarjaan karsintojen kautta. Ensimmäisellä kierroksella hän voitti kroatialaisen Karolina Špremin lukemin 4–6, 7–5, 6–3. Toisella kierroksella hän voitti turnauksen 27:nneksi sijoitetun Alisa Kleibanovan erälukemin 0–6, 6–4, 6–1. Kolmannella kierroksella hän hävisi turnauksen neljänneksi sijoitetulle Jelena Dementjevalle lukemin 1–6, 2–6.


title: Regina Kulikova

text: Australian avoimissa 2010 Kulikova hävisi ensimmäisellä kierroksella Barbora Záhlavová-Strýcoválle. Helmikuussa Dubain WTA-turnauksessa hän selviytyi puolivälieriin voitettuaan Marija Kirilenkon, Stefanie Vögelen ja Svetlana Kuznetsovan. Puolivälierissä hän hävisi Agnieszka Radwańskalle. Ranskan avoimissa hän hävisi ensimmäisellä kierroksella myöhemmin turnauksen voittaneelle Francesca Schiavonelle.


title: Regina Kulikova

text: Wimbledonissa 2010 hän voitti ensimmäisellä kierroksella Melanie Southin ja toisella kierroksella turnauksen 30:nneksi sijoitetun Jaroslava Švedovan. Kolmannella kierroksella hän luovutti Tsvetana Pironkovaa vastaan voitettuaan avauserän 6–4.


title: Unkarin kuningaskunta

text: Unkarin kuningaskunta perustettiin vuonna 1000, kun vuonna 896 unkarilaisten valloittama alue tunnustettiin omaksi kuningaskunnakseen. Unkarin ensimmäinen hallitsija oli Tapani I Pyhä, joka kruunattiin 31. joulukuuta 1000. Keskiajalla kuningaskunta oli varteenotettava mahti Keski-Euroopassa. Siihen kuuluivat Unkarin ja Transilvanian lisäksi muun muassa Kroatia-Slavonia.


title: Unkarin kuningaskunta

text: Unkarin kuningaskunta hajosi turkkilaisten valloitettua Unkarin keskiosat 1500-luvulla. Maan länsi- ja pohjoisosat joutuivat Habsburgien valtaan, vaikka kuningaskunta säilyikin muodollisesti. Kun turkkilaiset karkotettiin Unkarista 1600-luvulla, Itävallan keisarista tuli koko Unkarin hallitsija. Vuoden 1867 kompromississa syntyi Itävalta-Unkarin kaksoismonarkia, ja keisari Frans Joosef kruunattiin myös Unkarin kuninkaaksi.


title: Unkarin kuningaskunta

text: Unkarin valtiomuoto vaihtui tasavallaksi vuonna 1918, mutta vuonna 1920 perustettiin uusi kuningaskunta. Kuningaskunta lakkautettiin lopullisesti vuonna 1946.


title: Unkarin kuningaskunta

text: Unkarilaiset elivät 800-luvulla vielä nykyisen Ukrainan lounaisosissa, mutta he oppivat tuntemaan tulevan kotimaansa sotaretkillä. Kun petsenegit hyökkäsivät unkarilaisten kimppuun, nämä ylittivät Karpaatit päällikköjensä Árpádin ja Kurszánin johdolla, todennäköisesti keväällä 895, ja ottivat valtaansa harvaan asutetun Suuren alangon. Kun Kurszan kuoli 904, Árpád pääsi yksin johtoasemaan. Unkarilaiset tuhosivat Määrin valtakunnan, voittivat Baijerin rajakreivin vuonna 907 ja valtasivat myös Transdanubian. Vuonna 973 ruhtinas Géza lähetti lähetystön keisari Otto II:n luo, ja seuraavana vuonna hän kääntyi perheineen kristinuskoon. Hänen poikansa Vajk kastettiin Tapaniksi ().


title: Unkarin kuningaskunta

text: Paavi Sylvester III kruunasi Tapani I:n Unkarin kuninkaaksi joulupäivänä vuonna 1000 tai uutenavuotena 1001. Unkari liitettiin tasaveroisena kuningaskuntana Länsi-Euroopan yhteyteen ja se säilyi riippumattomana Saksan keisarista. Tapani perusti maahan kymmenen hiippakuntaa ja arkkipiispanistuimet Esztergomiin ja Kalocsaan. Hän rakennutti kirkkoja, velvoitti maksamaan kirkolle kymmenykset ja teki luostareille suuria maalahjoituksia. Vanhimpia luostareita olivat Pannonhalma (perustettu 996) ja Tihany (1055).


title: Unkarin kuningaskunta

text: Tapanin hävitti lopullisesti vanhan heimo- ja klaanijärjestelmän ja loi pohjan sekä kirkolliselle että maalliselle hallinnolle. Maa jaettiin linnalääneihin (unk. "megye"), joita hallitsi kuninkaan nimittämä maaherra ("ispán"). Tapanin hallituskaudella läänejä oli 40–50. Korkein virkamies oli palatiini ("nádor"), joka oli kuninkaan uskottu ja aatelin edustaja hovissa.


title: Unkarin kuningaskunta

text: Tapanin pitkä hallituskausi oli suhteellisen rauhallista aikaa, mutta hänen kuolemaansa vuonna 1038 seurasivat monivuotiset levottomuudet. Koska hänen ainoa poikansa Imre kuoli tapaturmaisesti ennen isäänsä, Tapani nimitti seuraajakseen sisarenpoikansa Pietarin, jonka isä oli Venetsian doge. Ylimykset nousivat kuitenkin kapinaan ja Pietari ajettiin maanpakoon. Pietari pääsi takaisin valtaan keisari Henrik III:n tuella mutta sai surmansa pakanallisessa kapinaliikkeessä 1046. Uusi kuningas Andreas I onnistui tukahduttamaan kapinan ja ajamaan keisarin joukot pois Unkarista.


title: Unkarin kuningaskunta

text: Valtataistelut aiheuttivat Unkarille paljon harmia. Vallantavoittelijat hankkivat usein apua ulkomailta ja joutuivat tekemään poliittisia myönnytyksiä. Sekä Saksalais-roomalainen keisarikunta että Bysantin valtakunta yrittivät saada Unkarin vaikutuspiiriinsä. Vasta Ladislaus I (hallitsi 1077–1095) ja Kálmán (1095–1116) onnistuivat vakiinnuttamaan olot. Ladislauksen aikana kuningas Tapani, tämän poika Imre ja piispa Géllert julistettiin pyhimyksiksi. Myös Ladislaus kanonisoitiin sata vuotta myöhemmin.


title: Unkarin kuningaskunta

text: Unkarin kuningaskunta laajensi aluettaan Karpaattien rinteille sekä pohjoisessa nykyisessä Slovakiassa että idässä Transilvaniassa. Transilvaniaan muutti maanviljelijöiksi saksalaisia siirtolaisia, joita kutsuttiin sakseiksi. Unkarinsukuiset székelyt asuttivat Transilvanian itäiset solat ja puolustivat niitä aron paimentolaisia vastaan. Kummallakin kansalla oli hallinnollinen erityisasema. Transilvaniaa hallitsemaan asetettiin kuvernööri eli voivodi ("vájda"). Etelässä Ladislaus valtasi Sava- ja Drava-jokien välisen alueen, ja Kálmánin aikana valloitettiin myös Kroatia ja Dalmatian pohjoisosa. Kroatialla oli autonominen asema ja siellä kuninkaan edustajana oli baani.


title: Unkarin kuningaskunta

text: Kuningas Béla III (1173–1196) otti vaimokseen Ranskan prinsessan, ja hänen tulonsa olivat samaa luokkaa kuin Ranskan kuninkaalla. Hän omisti puolet kuningaskunnan maasta, ja hänellä oli monopoli rahanlyöntiin, tulleihin ja kaivoksiin. Kuninkaanhovi alkoi jäljitellä länsieuooppalaisia ja bysanttilaisia esikuvia, ja Béla rakennutti Esztergomiin loisteliaan linnan ranskalaisten mestarien avulla. 1100-luvun lopussa kuninkaallinen notaari, joka tunnetaan nykyään nimellä ”Anonymus”, kirjoitti ensimmäisen kronikkamuotoisen Unkarin historian "Gesta Hungarorum". Samalta ajalta on peräisin myös ensimmäinen tunnettu unkarinkielinen teksti, hautaussaarna ("Halotti beszéd"). Vakituisille asuinpaikoille alettiin pystyttää kivisiä rakennuksia, kirkkoja, luostareita ja palatseja ensin romaaniseen, sitten goottilaiseen tyyliin.


title: Unkarin kuningaskunta

text: Samaan aikaan myös taloudellinen ja yhteiskunnallinen rakenne muuttui. Maahan alkoi kehittyä feodaalinen yläluokka, joka sai viljeltäväkseen maata kuninkaalta ja sitoutui suorittamaan sotilaspalvelusta sitä vastaan. Osa ennen vapaista unkarilaisista joutui yhdessä entisten orjien kanssa maaorjiksi. Jotkut tilukset olivat hyvin suuria, ja niiden omistajat muodostivat oman magnaattien luokkansa. Alempi aatelisto syntyi vapaista talonpojista ja linnojen asemiehistä, jotka antautuivat suoraan kuninkaan palvelukseen välttääkseen joutumasta maanomistajien alaisiksi.


title: Unkarin kuningaskunta

text: Kuninkaan valta oli periaatteessa absoluuttinen, vaikka hänen apunaan olikin aatelisten neuvosto. 1200-luvun alussa kuninkaan asema alkoi kuitenkin heikentyä. Andreas II eli loisteliasta elämää, tuhlasi varoja ja jakoi kannattajilleen valtavia maalahjoituksia. Kuninkaalliset maatilat vähenivät, ja magnaatit hallitsivat lähes yksinvaltaisesti omia alueitaan. Syntynyt kapinaliike pakotti Andreaksen allekirjoittamaan vuonna 1222 Kultaisen bullan, joka on Unkarin vanhin valtio-oikeudellinen asiakirja. Siinä määriteltiin alemman aatelin oikeudet ja rajoitettiin kuninkaan valtaa eri tavoin. Kuninkaan piti järjestää vuosittain kokous, jossa aatelisto sai keskustella kuningaskunnan asioista. Tästä alkoi Unkarin valtiopäivien kehitys.


title: Unkarin kuningaskunta

text: Andreas II:n poika Béla IV (1235–1270) yritti palauttaa kuninkaan arvovallan, mutta sen keskeytti mongolien tuhoisa hyökkäys. Mongolit löivät Unkarin joukot hajalle Muhin taistelussa keväällä 1241, ja kuningas joutui pakenemaan Dalmatiaan asti. Kun mongolit vetäytyivät vuoden kuluttua, laajat alueet oli hävitetty ja jopa puolet, varovaistenkin arvioiden mukaan 15–20 prosenttia, väestöstä kuollut.


title: Unkarin kuningaskunta

text: Béla IV:tä on pidetty Unkarin toisena perustajana. Hän palasi maanpaosta, järjesti armeijan uudelleen, rakennutti ketjun uusia linnoituksia ja kutsui uudisasukkaita autioituneille alueille. Hän kiinnitti erityistä huomioita kaupunkeihin ja perusti Budan kaupungin. Turkkilaissukuisia, pakanallisia kumaaneja asutettiin Suurelle tasangolle ja romanialaiset levittäytyivät Transilvaniaan. Bélan oli kuitenkin pakko jakaa lisää maalahjoituksia, ja jotkin mahtisuvut saavuttivat paikallisesti lähes itsenäisen aseman. Myös alempi aateli vahvistui ja se ryhtyi hoitamaan paikallista itsehallintoa.


title: Unkarin kuningaskunta

text: Kuningas yritti vahvistaa asemaansa kumaanien avulla, ja hän naitti poikansa Tapanin kumaaniprinsessa Elisabetille. Tapani kuoli vain kaksi vuotta isänsä jälkeen 1272, ja maa jäi Elisabetin johtaman holhoojahallituksen valtaan, kunnes kruununperijä Ladislaus julistettiin kuninkaaksi 15-vuotiaana. Unkarilaiset vierastivat kuitenkin kuningasta, joka turvautui liiaksi äitinsä kumaanisukuun, ja hänet surmattiin salajuonen turvin vuonna 1290. Koska Ladislausilla ei ollut rintaperillisiä, vaatimuksia Unkarin kruunuun asetettiin eri puolilta. Lopulta kuninkaaksi tuli nuori Andreas III, joka osoittautui viisaaksi ja pystyväksi hallitsijaksi. Hänen kuollessaan 1301 Árpádien suvun miespuolinen linja sammui. Kuninkaiden ja suuraatelin välinen taistelu oli johtanut siihen, että laajat osat maata olivat paikallisten mahtisuvujen hallussa ja kuninkaalla oli määräysvalta vain maan keskiosassa.


title: Unkarin kuningaskunta

text: Andreas III:n kuoleman jälkeen kruununtavoittelijat tulivat Árpádien naispuolisesta linjasta: Böömin Venceslaus, Baijerin Otto ja Anjou-suvun Napolin haaran Kaarle Robert. Kaarle Robert oli 13-vuotias, kun hänet valittiin paavi Bonifatius VIII:n tuella kuninkaaksi vuonna 1301. Hänen valtansa oli kuitenkin kiistanalainen, ja hänet kruunattiin lopulta virallisesti pyhällä kruunulla vasta 1310. Hän osoittautui pystyväksi kuninkaaksi, joka kykeni kukistamaan kapinalliset mahtimiehet ja lopettamaan sekasorron.


title: Unkarin kuningaskunta

text: Aika oli ulkopoliittisesti edullinen Unkarille, kun Saksaa sekoitti valtataistelu paavin ja keisarin välillä, Bysantin valtakunta heikkeni ja mongolien perustama Kultainen orda oli hajoamassa. Kaarle avioitui Puolan kuninkaan Vladislav I:n tyttären Elisabetin kanssa ja solmi liiton Puolan ja Böömin kuninkaiden kanssa. Kaarlen jälkeen kuninkaaksi tuli hänen poikansa Ludvig (1342–1382). Hän alisti sekä Moldovan, Valakian että Serbian vasalleikseen ja valtasi Dalmatian rannikon. Vuonna 1370 Ludvig peri Puolan kruunun enoltaan Kasimirilta. Unkarissa Ludvigin aikaa onkin pidetty sen historian loistavimpana.


title: Unkarin kuningaskunta

text: Kaarle ja Ludvig saivat paljon tuloja Transilvanian ja Pohjois-Unkarin kultakaivoksista, ja he saattoivat ylläpitää loistavaa hovia Visegrádiin rakennetussa palatsissa. Ludvig oli kiinnostunut kirjallisuudesta, ja antoi vuonna 1360 laatia miniatyyrimaalauksin koristellun kronikan ("Képes krónika"). Ensimmäiset yliopistot perustettiin 1300-luvulla Pécsiin ja Óbudaan, mutta ne eivät jääneet pitkäikäisiksi. Näistä edistysaskeleista huolimatta Unkari oli yhä muuta Eurooppaa vähemmän kehittynyttä rajamaata.


title: Unkarin kuningaskunta

text: Anjou-kuninkaiden valta oli lähes itsevaltaista. Feodaalinen järjestelmä ja maaorjuus vakiintui, ja aatelin asema muodostui Unkarissa vahvemmaksi kuin Länsi-Euroopassa. Aatelisten tuli ylläpitää sotaväkeä omalla kustannuksellaan. Linnaläänit olivat kuninkaan tukijoiden joukosta nimitettyjen maaherrojen johdossa.


title: Ahdasmielisyys

text: Ahdasmielisyys voi tarkoittaa


title: The Game (ajatuspeli)

text: The Game () on ajatuspeli, joka jatkuu loputtomiin. The Gamen tavoite on olla ajattelematta peliä itseään, sillä niin tapahtuessa häviää pelin. Peliä on mahdoton voittaa, sillä säännöt eivät sano mitään voittamisesta – tarkoitus on vain olla häviämättä mahdollisimman kauan. Vaikka useimpien pelaajien mielestä The Game jatkuu ainiaan, on myös väitetty, että peli loppuu, kun Britannian pääministeri ilmoittaa siitä televisiossa. Monien mielestä The Game on hyvin ärsyttävä ja häiritsevä, ja tämän vuoksi siitä puhuminen on kielletty joillakin keskustelupalstoilla sekä myös Ohiossa sijaitsevassa high schoolissa.


title: The Game (ajatuspeli)

text: The Gamen alkuperä on epäselvä. Yhden tarinan mukaan pelin sanotaan alkaneen kahden miehen myöhästyttyä viimeisestä junastaan ja jouduttuaan sen vuoksi viettämään koko yö juna-asemalla. Ajan kuluksi he keksivät pelin, jossa heidän surkeaa tilannettaan ajatteleva häviäisi pelin.


title: The Game (ajatuspeli)

text: Pelissä on vain kolme yksinkertaista sääntöä:Häviämisen jälkeen on eri sääntömuunnelmista riippuen muutamasta sekunnista puoleen tuntiin kestävä aika, jolloin ei voi hävitä.


title: The Game (ajatuspeli)

text: Yksi pelin tavoitteista on saada myös mahdollisimman moni muu häviämään. Se on helppoa vain ilmoittamalla häviöstään suuressa väkijoukossa, mutta pelaajat ovat myös keksineet keinoja aiheuttaa häviö muille häviämättä itse. Usein käytetään kirjoitettuja viestejä, jotka tulevat mahdollisimman monen näkyville, kuten maininta pelistä kirjoitettuna setelissä.


title: Rokkalan peilitehdas

text: Rokkalan peililasitehdas toimi Viipurin lähistöllä Johanneksen pitäjän Rokkalan kylässä Rokkalanjoen varrella 1788–1920. Tehdas kuului Rokkalan kartanoon joka oli lahjoitettu lasitehtaan perustajalle, viipurilaiselle kauppiaalle Jacob Lundille vuonna 1798. Tehdas valmisti aluksi ikkunalasia ja vuodesta 1795 peililasia jota toimitettiin Pietariin. Se oli aikanaan Pohjois-Euroopan suurin lasinvalmistaja. Johanneksen pitäjässä toimi myös kolme muutakin lasitehdasta, Metsäkylän lasitehdas 1765–1782, Kukkolan lasitehdas 1772–1822 ja Kirkkoniemen peililasitehdas 1892–1926. Kaikki ne tuottivat ikkuna- tai peililasia Pietarin markkinoille. Ne menestyivät, koska Laatokan kvartsihiekasta valmistettu ikkunalasi oli kirkasta, kun se muualla oli vihreää.


title: Rokkalan peilitehdas

text: Rokkalan lasitehdas joutui perustajansa kuoltua Venäjän valtionpankin omistukseen 1811. Se sai uuden rakennuksen 1841 ja se oli Venäjän ainut peililasitehdas. Vuonna 1841 työntekijöitä oli 180, ja se oli työntekijämäärältään Suomen kolmaneksi suurin teollisuuslaitos Finlaysinin ja Fiskarsin jälkeen. Vuonna 1860 tehdas myytiin luutnantti Dimitri Bernardakille ja edelleen 1876 saksalaiselle Stuztmannin perheelle. Suomen itsenäistyttyä tehdas menetti päämarkkina-alueensa ja se suljettiin pian.


title: Rokkalan peilitehdas

text: Lasitehtaan alueella on nykyään jäljellä rakennusten seinien ja lasiuunien jäänteitä.


title: Kirkkoniemen peililasitehdas

text: Kirkkoniemen peililasitehdas toimi Viipurin lähistöllä Johanneksen pitäjän Rokkalan kylässä 1892–1926. Tehdas valmisti hiottua ja hiomatonta peililasia sekä valettua laattalasia. Tehtaan yhteydessä toimi lisäksi peililasihiomo. Vuodesta 1907 tehtaalla alettiin valmistaa ikkunalasia.


title: Kirkkoniemen peililasitehdas

text: Kirkkoniemen tehdas oli yksi Suomen suurimpia lasitehtaita ja sen tuotteiden päämarkkina-alue oli läheinen Pietarin kaupunki. Nämä markkinat menetettiin rajan sulkeuduttua ja tehdas joutuikin lopettamaan toimintansa 1926.


title: MF Doom

text: MF DOOM (oik. Daniel Dumile Thompson, s. 9. tammikuuta 1971, Lontoo, Iso-Britannia) on Yhdysvalloissa New Yorkin Long Islandilla varttunut hiphop-artisti. Hän on esiintynyt uransa aikana useilla muillakin taiteilijanimillä, joista tunnetuimpia ovat Viktor Vaughn, King Geedorah ja Supervillain. Sooloalbumiensa lisäksi hän on tehnyt yhteisalbumeita muun muassa Danger Mousen ja Madlibin kanssa. Hän on toiminut sekä MC:nä että tuottajana, ja tehnyt myös instrumentaali-hiphopia. Hän on yksi underground-hiphopin tunnetuimpia artisteja.


title: MF Doom

text: Dumile käyttää taiteilijanimellään esiintyessään aina naamiota. Hänen alter egonsa pohjautuu Marvelin sarjakuvakonnaan Tohtori Doomiin. Hänen yksityiselämästään tiedetään varsin vähän, mutta vuonna 2006 hän kertoi MySpace-sivullaan olevansa naimisissa ja kahden lapsen isä. Vaikka brittiläissyntyinen Dumile onkin asunut lähes koko elämänsä Yhdysvalloissa, hän on päättänyt pysyä Ison-Britannian kansalaisena.


title: MF Doom

text: Dumile kuului aikaisemmin hiphop-yhtye KMD:hen, joka hajosi vuonna 1991 hänen bänditoveri-veljensä kuoltua auto-onnettomuudessa. Onnettomuuden jälkeen Dumile vetäytyi musiikkibisneksestä vuosiksi, palaten vuonna 1999 uudella taiteilijanimellään sooloalbumilla "Operation Doomsday".


title: MF Doom

text: Nimellä DOOM


title: MF Doom

text: Nimellä MF DOOM


title: MF Doom

text: Nimellä Viktor Vaughn


title: MF Doom

text: Nimellä King Geedorah


title: MF Doom

text: Nimellä Metal Fingers


title: MF Doom

text: Madvillain (yhdessä Madlibin kanssa)


title: MF Doom

text: DANGERDOOM (yhdessä Danger Mousen kanssa)


title: Martti Hela

text: Martti Mikael Hela (7. joulukuuta 1890, Tampere – 25. lokakuuta 1965, Helsinki) oli suomalainen opettaja ja säveltäjä, joka sai professorin arvon 1954.


title: Martti Hela

text: Hela kirjoitti ylioppilaaksi 1908, valmistui Helsingin lukkari-urkurikoulusta kanttori-urkuriksi 1912, Helsingin yliopistosta filosofian kandidaatiksi 1914, lisensiaatiksi 1925 ja väitteli tohtoriksi 1932. Hän opiskeli yliopistossa myös musiikkia, erityisesti sävellystä, professori Ilmari Krohnin johdolla sekä Berliinissä ja Dresdenissä. Hän teki lisäksi opintomatkoja Euroopan maihin ja Yhdysvaltoihin. Hela sävelsi 13 kantaattia ja noin sata laulua. Moniin kuoro- ja yksinlauluihinsa hän runoili tekstin itse. Hän sävelsi myös orkesterisäestyksellisen oratorion "Valtakunta" 1962. Hela kokosi kansanlauluja Hämeestä sekä johti pedagogin työnsä ohessa amatöörikuoroja ja -orkestereita.


title: Martti Hela

text: Hela aloitti työuransa Suomen kirkon sisälähetysseuran kirkkomusiikkiosaston johtajana 1916–1919. Rauman seminaarin musiikin lehtorina hän toimi 1919–1927, Kajaanin seminaarin johtajana ja kasvatusopin opettajana 1927–1943, Heinolan seminaarin rehtorina 1943–1947 ja Helsingin väliaikaisen opettajakorkeakoulun rehtorina 1947–1954. Presidentin valitsijamiehenä hän oli 1931, 1937 ja 1943.


title: Martti Hela

text: Helan puoliso oli Anna Maria Kiviranta (1892–1931). Akateemikko Ilmo Hela (1915–1976) oli heidän poikansa. Toinen poika Jarmo Antamo Hela (1919–1939) menehtyi talvisodassa. Hänet löydettiin kaatuneena Suomussalmen Hulkonniemen viivytystaistelujen jälkeen Kiantajärven Niskanselän jäältä 8. joulukuuta 1939. Heillä oli myös tytär Raili Anneli Penttinen o.s. Hela (1921–2008).


title: Martti Hela

text: Anna Marian menehdyttyä vuonna 1931 avioitui Martti Hela seuraavana vuonna leskirouva Maj Karin Kivekkään o.s. Snellman (1889–1990) kanssa. Avioliiton myötä tuli myös Majn tytär Kaja Arjas o.s. Kivekäs (1918–1978) sisareksi muille perheen lapsille.


title: Mikko Leinonen (kansanedustaja)

text: Michel (Mikko) Leinonen (30. huhtikuuta 1874 Jaakkima – 19. marraskuuta 1931 Helsinki) oli suomalainen liikemies ja poliitikko. Leinonen toimi kansanedustajana vuosina 1909–1911 ja uudestaan vuosina 1914–1919. Leinonen kuului Maalaisliiton eduskuntaryhmään.


title: Mikko Leinonen (kansanedustaja)

text: Vuoden 1918 tynkäeduskunassa Leinonen kuului tasavaltalaisiin. Hän oli mm. yksi, Helsingin Sanomissa toukokuun 27 p:nä 1918 julkaistun, tasavaltalaista hallitusmuotoa kannattaneen vetoomuksen allekirjoittajista.


title: Mikko Leinonen (kansanedustaja)

text: Leinonen toimi puutavaraliikemiehenä Muolaassa, Käkisalmella ja Kirvussa sekä maanviljelijänä Jaakkiman Iijärvellä. Elämänsä aikana hän omisti useita sahaliikkeitä.


title: Mikko Leinonen (kansanedustaja)

text: Liikemiehenä toimimisen ja eduskuntatyön lisäksi Leinonen toimi kunnallispolitiikassa kotikunnassaan Jaakkimassa.


title: Albert Scherrer

text: Albert Scherrer (28. helmikuuta 1908 – 5. heinäkuuta 1986) oli sveitsiläinen F1-kuljettaja. Hän osallistui yhteen F1-osakilpailuun kaudella 1953, Sveitsin GP:hen. Hän oli kilpailussa 16 kierrosta kärjen takana ollen 9. Aika-ajoissa Scherrer oli kahdeksastoista. Hän ei saavuttanut pisteitä. Hän ajoi Hersham and Walton Motors -tallissa.


title: Heinz Schiller

text: Heinz Schiller (25. tammikuuta 1930 - 26. maaliskuuta 2007) oli sveitsiläinen F1 kuljettaja. Hän osallistui yhteen F1 osakilpailuun kaudella 1962, Saksan GP:hen. Hän keskeytti kilpailussa eikä saavuttanut pisteitä. Hän ajoi myös MM-sarjaan kuulumattomissa kilpailuissa ollen kahdeksas Brysselin GP:ssä, yhdeksäs Paun GP:ssä ja seitsemäs Belgian GP:ssä 1962. Hän oli vuoden 1963 Paun GP:ssä kolmas ja kymmenes vuoden 1964 Le Mansin 24 tunnin ajossa yhdessä Gerhard Kochin kanssa.


title: Tyrskyliitäjät

text: Tyrskyliitäjät ("Bulweria") on ulappaliitäjien heimoon kuuluva ulappalintusuku. Tyrskyliitäjien sukuun kuuluu BirdLifen mukaan kaksi lajia.


title: Missouri Valley Conference

text: Missouri Valley Conference (The Valley) on NCAA:n I-divisioonan konferenssi. Joukkueet sijaitsevat Yhdysvaltain keskilännessä.


title: Missouri Valley Conference

text: Sarja on perustettu vuonna 1907, joten se on maan toiseksi vanhin konferenssi. MVC:n päämaja sijaitsee Saint Louisissa.


title: Vaalealiitäjät

text: Vaalealiitäjät ("Calonectris") on ulappaliitäjien heimoon kuuluva ulappalintusuku. Vaalealiitäjien sukuun kuuluu BirdLife Suomen mukaan neljä lajia. Joissain lähteissä on esitetty sukuun kuuluvan useampia lajeja.


Jordanian ja Pyhän Maan evankelisluterilainen kirkko () sai alkunsa 1800-luvun puolivälissä, kun saksalaiset ja englantilaiset lähetyssaarnaajat saapuivat Palestiinaan. Theodor Fliedner ja saksalainen diakoniajärjestö Kaiserswerther Diakonissen perustivat 1851 luterilaisen tyttöjen sisäoppilaitoksen Talitha Kumi Jerusalemiin. 1860 Theodor Schneller perusti sinne 'syyrialaisen orpokodin', joka oli tarkoitettu Libanonista tulleille kristityille orpolapsille. Lapset perheineen olivat joutuneet Libanonissa kristittyihin kohdistuneen joukkomurhan uhreiksi.


title: Jordanian ja Pyhän Maan evankelisluterilainen kirkko

text: Jerusalemiin syntyi luterilaisia palestiinalaisia seurakuntia Jerusalemiin, Beetlehemiin, Beit Jalaan ja Beit Sahouriin. Tämän lisäksi seurakuntia toimii Ramallahissa ja Ammanissa. Seurakunnat yhdistyivät Jordanian ja Pyhän Maan evankelisluterilaiseksi kirkoksi, kun Länsiranta kuului Jordaniaan. Tästä juontaa kirkon nimessä nimi Jordania.


text: Kirkko perustettiin virallisesti 17. toukokuuta 1959, jolloin Jordanian kuningas Hussein I tunnusti sen. Vuoteen 1979 kirkkoa johdettiin Saksasta käsin. Tämän jälkeen kirkon johdossa on ollut paikallisväestöä edustava piispa. Kirkon tällä hetkellä johtava piispa on Munib Younan. Younan on valmistunut Helsingin yliopiston teologisesta tiedekunnasta teologian maisteriksi. 14 tammikuuta 2005 kirkko muutti nimeään lisäten siihen tarkennuksen 'ja Pyhän Maan...'.


text: Kirkon jäsenistö edustaa Pyhän Maan kristittyä vähemmistöä. Toiminta-alueella Palestiinalaisalueilla ja Itä-Jerusalemissa sen jäsenten osuus on kaksi prosenttia.


text: Kirkko tekee yhteistyötä Luterilaisen maailmanliiton, Amerikan evankelisluterilaisen kirkon ja saksalaisten kirkkojen kanssa. Suomessa sen yhteistyökumppaneita ovat Kirkon ulkomaanapu ja Suomen Lähetysseura. Kuopion hiippakunta ja Jordanian ja Pyhän Maan evankelisluterilainen kirkko solmivat 17.2. 2009 yhteistyösopimuksen, joka koskee työntekijä- ja harjoittelijavaihtoa, koulutusta ja seurakuntavierailuja. Kuopion hiippakunta haluaa sopimuksen kautta konkreettista tuntumaa globalisaatioon, lähetystyöhön, suvaitsevaisuuskasvatukseen sekä rauhan rakentamiseen. Saksankielinen wikipedia-artikkeli Jordanian ja Pyhän Maan evankelisluterilaisesta kirkosta.


title: Hirvelän koulu

text: Hirvelän koulu on yläkoulu Voikkaan kaupunginosassa Kouvolassa. Koulussa tarjotaan yleisopetusta ja siellä on noin 200 oppilasta. Koulun rehtori on Tuulikki Komulainen.


title: Belgian asevoimat

text: Belgian asevoimat muodostuu neljästä puolustushaarasta maavoimista, merivoimista, ilmavoimista ja lääkintäjoukoista.


title: Belgian asevoimat

text: Belgian asevoimat on tiivisti kytketty Natoon, joten sen kaikki osat voidaan tarvittaessa liittää monikansallisten joukkojen osaksi. Ammattisotilaista koostuvien joukkojen rahoitus perustuu valtion budjettiin ja sen toiminta on parlamentaarisessa valvonnassa.


title: Belgian asevoimat

text: Vuosina 1830-1831 irtautuessaan Alankomaista Belgian odotettiin luovan puolueettoman puskurivyöhykkeen. Takaajina olleet Ranska, Yhdistynyt kuningaskunta ja Preussi mahdollistaisivat vain puolisotilaallisten joukkojen valvoman vyöhykkeen olemassaolon. Nopeasti kuitenkin todettiin vakinaisten joukkojen tarve. Asevelvollisuuteen perustuva joukkojen perusta luotiin, mutta vain noin neljännes ikäluokasta kutsuttiin palvelukseen.


title: Belgian asevoimat

text: Hieman ennen ensimmäisen maailmansodan puhkeamista Belgian asevoimiin kuului 19 jalkaväki-, 10 ratsuväki- ja 8 tykistörykmenttiä. Tukeviin joukkoihin kuului lisäksi pioneereja, linnoitusjoukkoja, rautatie sekä vartioyksiköitä. Kenttäarmeijan muodostaneet seitsemän divisioonaa liikkuvana osana ja 65000 miestä oli sijoitettu linnoituksiin Antwerpenin, Liegen ja Namurin ympäristöön. Linnoitusten rakennustyöt oli aloitettu jo 1859 ja niitä oli tehty useassa vaiheessa, mutta osa oli edelleen kesken vuonna 1914.


title: Belgian asevoimat

text: Ensimmäisen maailmansodan jälkeen Belgia allekirjoitti Yhdistyneen kuningaskunnan ja Ranskan kanssa puolustussopimuksen, jonka perusteella maa ylläpiti kahdentoista divisioonan asevelvollisuusarmeijaa aina vuoteen 1923 saakka. Vuoteen 1926 mennessä armeija oli supistunut kahteen aktiivipalveluksessa olevaan ja kahteen reservidivisioonaan. Puolueettomuus oli puolustuspolitiikan ydin ja maa vaati takuut Saksan hyökkäyksen varalta Britannialta ja Ranskalta.


title: Joshua Seth

text: Joshua Seth Freedman (s. 2. joulukuuta 1970 Kent, Ohio) on yhdysvaltalainen hypnotisti, sekä entinen taikuri ja ääninäyttelijä.


title: Joshua Seth

text: Seth aloitti opiskelunsa Kent State Universityssa 8-vuotiaana ja myöhemmin jatkoi opiskeluaan New Yorkin Universityssa. Valmistumisensa jälkeen hän muutti Hollywoodiin pyrkiäkseen ääninäyttelijäksi animaatioihin ja onnistui saamaan itselleen agentin viikon sisällä. Sethin ensimmäinen äänirooli oli "Giant Robo" OVAssa vuonna 1993, jonka jälkeen hän työskenteli enimmäkseen englanniksi dubattujen sarjojen parissa. Seth lopetti ääninäyttelemisen vuonna 2004, jonka myötä elokuva "Paavo Pesusieni – elokuva" jäi hänen viimeiseksi animaatioksi. Lopettamisen jälkeen Sethin äänirooleja kuultiin vielä vuoteen 2006 asti animesarjoissa ja videopeleissä. Samaan aikaan ääninäyttelemisen kanssa hän toteutti Los Angelesissa lapsuuden unelmaansa toimia taikurina. Seth muun muassa voitti kilpailun Magical Arts akatemiassa kävelyhypnoosilla.


title: Joshua Seth

text: Jätettyään esiintymisen hän muutti Santa Barbaraan, jossa puolen vuoden päätteeksi Seth päätti palata takaisin työntekoon hypnotisoijana. Sittemmin hän on kiertänyt maailmaa muun muassa Australiassa, Uudessa-Seelannissa, Tahitilla ja Japanissa, jossa Sethillä oli vuonna 2006 kahden tunnin oma erikoistelevisio-ohjelma. Myöhemmin hän palasi takaisin Japaniin, Tokioon, jossa kuvattiin Sethin toinen erikoisohjelma. Ohjelman aikana hän esitti muun muassa japanilaisten julkkisten kanssa hypnoosin vaikutusta.


title: Viitasaaren Isänmaalliset Kansalaiset

text: Viitasaaren Isänmaalliset Kansalaiset (käytti myös nimeä Viitasaaren Isänmaallinen Kerho) oli Viitasaarella Keski-Suomessa toiminut ryhmä. Yhdistys oli yksi ensimmäisistä avoimesti juutalais- ja vapaamuurarivastaisista järjestöistä Suomessa. Vuosina 1928–1930 kerhoa veti kunnanlääkäri Gunnar von Hertzen.


title: Viitasaaren Isänmaalliset Kansalaiset

text: Vuosina 1930–1939 viitasaarelaiset julkaisivat seitsemän lentokirjasta, joissa varoitettiin kommunismin, juutalaisten ja vapaamuurarien aiheuttamista vaaroista. Viitasaarelaisten julkaisuille oli ominaista voimakas antisemitismi.


title: Viitasaaren Isänmaalliset Kansalaiset

text: Ryhmään kuului useita Viitasaarella asuneita mielipiteiltään äärioikeistolaisia henkilöitä. Ryhmän perustajia olivat Viitasaaren kirkkoherra, rovasti Matti Jaakkola (1879–1955), kappalainen Heikki Halmesmäki (1891–1959), kunnanlääkäri, jääkärimajuri Gunnar von Hertzen, maanviljelijät Einar Sarlin ja Kalle Varis sekä pankinjohtaja Aapeli Tikkanen. Perustajista ainakin Jaakkola ja Halmesmäki olivat olleet mukana Lapuan liikkeen kyyditystoiminnassa. Halmesmäki toimi myös sanomalehti "Sisä-Suomen" päätoimittajana 1929–1930 sekä kustansi ja toimitti "Viitasaaren Seutu" -lehteä 1933–1944 pakinoiden lehdessä nimimerkillä "Pihkurin Pekka".


title: Viitasaaren Isänmaalliset Kansalaiset

text: Ryhmän julkaisemissa kirjasissa oli käytetty lähteinä etupäässä saksalaista vastaavaa kirjallisuutta, mutta tekstiä oli kuitenkin muokattu Suomen oloja varten. Kirjasten toimitustyöstä vastasi pääasiassa kirkkoherra Jaakkola. Ensimmäinen kirjanen nimeltä "Juutalaisten osuus maailmantapahtumiin" julkaistiin 1930 ja sen painosmäärä oli 10 000 kappaletta.


title: Viitasaaren Isänmaalliset Kansalaiset

text: Viitasaarelaisten mukaan juutalaiset olivat kommunismin, sosialismin, vapaamuurariuden ja liberalismin takana ja he käyttivät näitä liikkeitä hyväkseen päästäkseen valtaan. Juutalaiset muka hallitsivat jo Neuvostoliittoa ja rahoittivat sieltä käsin kommunistien toimintaa ympäri maailmaa. Sekä kommunismi että kansainvälinen suurkapitalismi olivat juutalaisten johtamia ja ne edistivät juutalaisen maailmanvallan syntymistä. Juutalaiset olivat viitasaarelaisten mukaan jo aikaansaaneet ensimmäisen maailmansodan ja he suunnittelivat jo uuden sodan aloittamista. Jos juutalaiset voittaisivat tämän sodan, he hallitsisivat koko maailmaa, mutta jos he häviäisivät sen, vaipuisivat he "nykyisten mustalaisten tasolle".


title: Viitasaaren Isänmaalliset Kansalaiset

text: Viitasaarelaisten kirjaset saivat vastakaikua lähinnä äärioikeistolaisissa piireissä, eikä niillä ollut paljonkaan vaikutusta näiden piirien ulkopuolella. Viitasaarelaisista kirkkoherra Jaakkola kirjoitti myös aktiivisesti samasta aihepiiristä muun muassa lehtiin "Sinimusta", "Aktivisti", "Tapparamies", "Siniristi" ja "Kustaa Vaasa".


title: Belgian maavoimat

text: Belgian maavoimat ovat osa Belgian asevoimia.


title: Belgian maavoimat

text: Toukokuussa 1940 Belgian maavoimiin kuului viisi kaaderiperusteista armeijakuntaa ja kaksi reservistä koottua armeijakuntaa. Armeijakunnat oli numeroita yhdestä seitsemään. Lisäksi maavoimiin kuului ratsuväkiarmeijakunta.


title: Belgian maavoimat

text: Armeijakuntiin kuului yhteensä kuusi kaaderidivisioonaa ja kaksitoista reservistä koottua divisioonaa, joissa kussakin oli kolme jalkaväkirykmenttiä, kenttätykistörykmentti sekä pioneeripataljoona.


title: Octahedron

text: Octahedron on The Mars Voltan viides studioalbumi, joka julkaistiin 23. kesäkuuta 2009. Albumi nousi Suomen virallisen listan sijalle 27.


title: Belgian merivoimat

text: Belgian laivasto on Belgian asevoimien osasto, eikä varsinainen puolustushaara.


title: Belgian merivoimat

text: Vuonna 2002 Belgian hallitus teki päätöksen muodostaa yhtenäiset puolustusvoimat, jolloin laivasto puolustushaarana lakkasi olemasta. Belgian laivastosta muodostettiin Belgian puolustusvoimien laivasto-osasto (Naton terminologiala COMOPSNAV), jota kutsutaan lyhyesti laivastoksi.


title: Belgian merivoimat

text: Hallitus päätti 20. heinäkuuta 2005 ostaa Alankomaista kaksi M-luokan fregattia, joilla korvattaisiin Wielingen-luokan jäljellä olleet alukset Wielingen ja Westdiep. Poistettavia aluksia tarjottiin Bulgarialle, joka lunasti ne lokakuussa.


title: Belgian merivoimat

text:
Karel Doorman -luokan fregatit
Aster-luokan miinantorjunta-alukset


title: Belgian merivoimat

text:
Partioveneet
ApualuksetBelgian laivasto perustettiin 1831 nimellä Marine Royale ja se on sen jälkeen toiminut erilaisissa kokoonpanoissa. Maan itsenäistyttyä vuoden 1830 vallankumouksen jälkeen Alankomaiden laivasto-osasto sulki Scheldtin suun. Uhan poistamiseksi Belgian hallitus tilasi kaksi prikanteenia, jotka nimettiin "Congressiksi" ja "Les Quatre Journeesiksi". Marsalkka Etienne Gerardin johtamien Ranskan maavoimien vallattua Antwerpenin linnoituksen 1832 luovutettiin haltuun saadut tykkiveneet Belgialle. Belgian hallitus osti 1840 kuunari "Louise Marien" ja 1845 priki "Duc de Brabantin". Vuonna 1865 Belgia luopui laivaston ylläpidosta ja siirtyi minimalistiseen laivastopolitiikkaan, mutta sillä oli edelleen 1900 19 kappaletta lähinnä yhteysaluksiksi sopivaa (kauppa)alusta. Nämä olivat valmistuneet vuosina 1870-1896 ja niiden uppoumat olivat 192-798 tonniin ja nopeudet 13-21 solmuun. Alusten päällikköinä toimivat laivastoupseerit ja ne olivat laivastoministeriön alaisuudessa. Lisäksi palveluksessa oli Antwerpenissa 1865 valmistettu 684 tonnin kalastuksenvalvonta-alus "Ville d'Anvers".


title: Belgian merivoimat

text: Laivastopolitiikan seurauksena ensimmäisen maailmansodan syttyessä maalla ei ollut lainkaan laivastoa. Kongon Kirujärvelle perustettiin sodan aikana laivasto-osasto, johon kuuluivat tykkivene "Paul Renkin" ja motorisoituja partioveneitä. Tanganjika järvellä otettiin käyttöön joulukuussa 1915 torpedovene "Netta" ja Niilillä partioi "Vankerkhoven".


title: Belgian merivoimat

text: Belgia hallitus totesi sodan jälkeen laivaston tarpeen maan suojelemiseksi. Laivastokomissio perustettiin 1919 ja marraskuussa Britannia esitteli maalle "U-91":n "U-112":n käyttöönottoa. Veneet hinattiin Antwerpeniin, jossa ne romutettiin 1920-1921. Britanniasta ostettiin 19. huhtikuuta 1920 Flower-luokan sluuppi "HMS Zinnia", jonka tehtäväksi määrättiin kalastusalueiden valvonta. Maan satamiin löytyi hylättyinä neljätoista Saksan keisarillisen laivaston torpedovenettä, joista "A14", "A12", "A4", "A5", "A8", "A9", "A11", "A16" ja "A20" olivat 109 tonnin aluksia sekä "A30", "A40", "A42", "A43", jotka olivat 230 tonnin aluksia. Alukset liitettiin laivastoon , jolloin ne samalla numeroitiin uudelleen A1PC-A9PC ja A21PC-A25PC. Lisäksi satamista löytyi 23 moottorivenettä, jotka liitettiin laivastoon nimillä V1-17 ja V21-25. Laivaston tukikohtina toimivat Zeebrugge, Ostend, Brüges, Ghent ja Antwerpen.


title: Belgian merivoimat

text: Saksan hyökättyä Belgiaan 10. toukokuuta 1940 he nopeasti valtasivat laivaston käytössä olleen kaluston.


title: Belgian merivoimat

text: Britteinsaarilla perustettiin 1941 Section Belge de la Royal Navy, joka oli Britannian Kuninkaallisen laivaston alaisuudessa palvellut Vapaan Belgian laivasto. Se muodosti 1946 itsenäisen Belgian laivaston nimellä Force Navale.


title: Belgian merivoimat

text: Toisen maailmansodan Belgian merivoimiin kuului ainoastaan kaksi alusta, jotka oli saatu palautettua saksalaisilta. Kumpikaan aluksista ei ollut kunnossa. "Artevelde" ei kyennyt purjehtimaan avomerellä omin voimin ja "Jan Breydel" saksalaisten tekemästä modernisoinnista huolimatta oli iältään yli kolmekymmentä vuotta.


title: Belgian merivoimat

text: Vuonna 1947 merivoimiin liitettiin Yhdysvaltain laivastolta ostettu fregatti, mutta vasta Britanniasta 1949-1953 hankitut kuusi Algerine-luokan miinanraivaajaa palauttivat merivoimien toimintakyvyn. Natoon liittyminen kasvatti merivoimien merkitystä ja yhteistyön lisääntyessä merivoimien vastuu Pohjanmeren, Kanaalin ja läntisen kulkureitin valvonnassa lisääntyi. Yhdysvallat rahoitti MDAP-ohjelman puitteissa suuren määrän miinanraivaajia ja vuonna 1960 merivoimilla oli kaikkiaan 47 miinanraivaajaa, joiden tukena oli kaksi emälaivaa. Tällöin neljä edelleen palveluksessa ollutta Algerine-luokan alusta siirrettiin partiointitehtäviin.


title: Belgian merivoimat

text: Merivoimien kokoonpano säilyi seuraavat pari vuosikymmentä lähes muuttumattomana. Emälaivat korvattiin kahdella uudella tarkoitukseen rakennetulla aluksella 1966-1967 ja Algerine-luokan alukset Wielingen-luokan fregateilla 1970-luvulla.


title: Belgian merivoimat

text: 1970-luvun lopulla puurunkoiset miinanraivaajat tarvitsivat pikaisesti korvaavia aluksia.


title: Sture Bergwall

text: Sture Ragnar Bergwall (vuosina 1993–2002 Thomas Quick; s. 26. huhtikuuta 1950 Falun, Ruotsi) on ruotsalainen mies, joka tuomittiin useista murhista mutta jonka tuomiot purettiin myöhemmin uusintaoikeudenkäynneissä.


title: Sture Bergwall

text: Quick joutui vuonna 1991 hoitoon Säterin vankimielisairaalaan useista alaikäisten raiskauksista, törkeästä tapon yrityksestä ja pankkiryöstöstä. Hän alkoi tunnustaa henkirikoksia terapiaistunnoissa pari vuotta myöhemmin, kun häntä oltiin kotiuttamassa.


title: Sture Bergwall

text: Quick tunnusti yli 20 Ruotsissa, Norjassa ja Suomessa tehtyä murhaa, mutta hänet tuomittiin kuudessa oikeudenkäynnissä vain kahdeksasta vuosina 1976–1988 tehdystä murhasta. Teknisten todisteiden puuttuessa ainoat todisteet Quickia vastaan olivat hänen omat kertomuksensa, jotka hän perusti murhien uutisointeihin. Quick tuomittiin elinikäiseen pakkohoitoon Säterin vankimielisairaalaan.


title: Sture Bergwall

text: Joulukuussa 2008 Quick perui Ruotsin television dokumenttiohjelmassa tunnustuksensa ja kielsi olleensa osallinen mihinkään niistä murhista, joista hänet oli tuomittu. Hän kertoi tunnustaneensa murhat lääkkeiden vaikutuksen alaisena ja terapeuttien sekä poliisin johdattelemana. Hän myös palautti nimensä Sture Bergwalliksi.Viimeisen tuomionpurun jälkeen Bergwall anoi hallinto-oikeudelta vapautusta pakkohoidosta. Ennen päätöksen tekemistä hallinto-oikeus määräsi Bergwallin 23. lokakuuta 2013 uuteen mielentilatutkimukseen. Joulukuussa 2013 valmistuneessa mielentilatutkimuksessa todettiin, että Bergwallin hoidon pitää jatkua, mutta hänet pitäisi päästää suljetusta pakkohoidosta avohoitoon.


title: Sture Bergwall

text: Falunin hovioikeus päätti maaliskuussa 2014, että Bergwall pääsee välittömästi vapaaksi. Päätöksen mukaan hän ei saa käyttää alkoholia tai huumaavia aineita ja hänen on säännöllisesti käytävä avohoidossa. Bergwall aikoi muuttaa asumaan Jämtlandiin, ja hän aikoo kirjoittaa kokemuksistaan kirjan.


title: Sture Bergwall

text: Ruotsin korkeimman oikeuden oikeusneuvos Göran Lambertz on tuomionpurkujen jälkeen yhä väittänyt, että Bergwallille langetetut tuomiot olivat oikeita, ja hän julkaisi vuonna 2015 kirjan "Quickologi", jossa puolustaa kantaansa. Kirjasta löytyy kuitenkin virheitä ja eräästä vahvasta perustelusta löytyi olennainen asiavirhe, mutta hän sanoo etteivät virheet muuta kokonaiskuvaa.


title: Alankomaiden kuninkaallinen laivasto

text: Alankomaiden kuninkaallinen laivasto () on Alankomaiden asevoimien merellinen osa.


title: Alankomaiden kuninkaallinen laivasto

text: Laivaston päätukikohta on Den Helder, Noord-Hollandissa. Muita tukikohtia ovat Amsterdam, Vlissingen, Texel ja Willemstad, Curaçaossa. Merijalkaväen kasarmit ovat Rotterdamissa, Doornissa sekä tukikohdat Curaçaossa ja Savaneta Arubassa.


title: Alankomaiden kuninkaallinen laivasto

text: Alankomaiden laivastolla on erittäin pitkä historia. Se on käynyt sotaa muita Euroopan laivastoja vastaan 16. vuosisadalta alkaen eli Espanjan vallasta itsenäistymisestä alkaen ja sitten kauppareittien ja siirtomaiden herruudesta monissa maailmankolkissa. Näistä merkittävimpiä ovat neljä Englannin ja Hollannin välistä sotaa.


title: Alankomaiden kuninkaallinen laivasto

text: Alankomaat oli puolueeton ensimmäisessä maailmansodassa, mutta se kärsi merkittäviä taloudellisia haittoja sodankäynnistä rajojensa tuntumassa sekä kauppamerenkulun tappioina. Sodan päätyttyä maan asevoimat kärsi rahoituksen pienuudesta sodanvastaisuuden kukoistaessa Euroopassa.


title: Alankomaiden kuninkaallinen laivasto

text: 1920-luvulla laivasto muodostui pääosin vanhentuneista aluksista, mutta poikkeuksena olivat kaksi modernia 1921 vesille laskettua Java-luokan risteilijää ("Hr. Ms. Sumatra" ja "Hr. Ms. Java") sekä suppeahko sukellusveneohjelma. Laivastokomitea ehdotti 1920 neljän risteilijän, 24 hävittäjän ja 32 sukellusveneen hankkimista ja sijoittamista Alankomaiden Itä-Intiaan, mikä oli kuitenkin rahoituksellisesti kaukana mahdollisuuksista. Vuoden 1923 supistettuohjelma käsitti kahdentoista hävittäjän ja kuudentoista sukellusveneen hankinnan, mutta sekin tyrmättiin parlamentissa. Myöhemmin tehtiin tilaus kahdeksasta Admiralen-luokan hävittäjästä, joiden valmistaminen aloitettiin 1925 kaksi vuosittain.


title: Alankomaiden kuninkaallinen laivasto

text: Toinen laivastokomitea 1930 suositteli Alankomaiden Itä-Intian laivaston vahvuudeksi kolmea risteilijää, 12 hävittäjää ja 18 sukellusvenettä, mikä olisi edellyttänyt risteilijän, neljän hävittäjän ja kuuden sukellusveneen rakentamista. Risteilijä "Hr. Ms. De Ruyter" ja viisi KXIV-luokan sukellusvenettä saivat tilausvahvistuksen, mutta hävittäjät eivät saaneet valmistuslupaa.


title: Alankomaiden kuninkaallinen laivasto

text: Alankomaiden laivaston pääosa oli suunniteltu puolustamaan Alankomaiden Itä-Intiaa. Laivastopolitiikan mukaan laivastolla oli rajallinen määrä korkealaatuista kalustoa, jonka avulla se kykenisi puolustautumaan hyökkääjää vastaan, kunnes se saisi apua Yhdysvalloilta ja Yhdistyneeltä kuningaskunnalta.


title: Alankomaiden kuninkaallinen laivasto

text: Emämaassa olevat laivastovoimat olivat rajoittuneet miinanraivaajiin, moottoritorpedoveneisiin ja tykkiveneisiin. Saksan hyökättyä 10. toukokuuta 1940 Alankomaihin, kotimaassa olleet laivaston alukset pakenivat Englannin satamiin. Paenneita olivat muun muassa kaksi risteilijää, hävittäjä, yhdeksän sukellusvenettä, kaksi tykkivenettä, sluuppi ja kuusi moottoritorpedovenettä. Laivaston esikunta sijoitettiin Lontooseen ja pienemmät osastot Sri Lankaan ja Australiaan.


title: Alankomaiden kuninkaallinen laivasto

text: Laivaston alukset osallistuivat operaatioihin maailman kaikilla kolkilla muun muassa kuljettaen joukkoja, suojaten saattueita sekä taisteluihin akselivaltojen laivastoyksiköitä vastaan. Sodan kuluessa laivasto kärsi suurehkoja tappioita erityisesti puolustaessaan Alankomaiden Itä-Intiaa japanilaisten etenemiseltä. Näistä puolustustaisteluita on esimerkiksi Jaavanmeren taistelu, jossa liittoutuneiden laivasto-osaston hollantilainen komentaja Karel Doorman menehtyi lähes 1000 muun merisotilaan kanssa.


title: Alankomaiden kuninkaallinen laivasto

text: Sodan jälkeen Alankomaiden emämaan ja siirtomaiden väliset suhteet muuttuivat dramaattisesti. Indonesian valtion perustaminen kaksi päivää Japanin antautumisen jälkeen esti hollantilaisten suunnitelmat siirtomaaherruuden palauttamisesta. Neljä seuraavaa vuotta alueella käytiin sotaa ennen kuin Alankomaat tunnusti Indonesian itsenäisyyden. Alankomaiden laivasto piti tukikohtaa Papualla ennen kuin Indonesian joukot valtasivat tukikohdan 1962.


title: Alankomaiden kuninkaallinen laivasto

text: NATOn perustamisen jälkeen Alankomaiden asevoimien painopiste siirtyi maa- ja ilmavoimiin ja vasta Korean sodan (1950-1953) alettua laivaston merkitys kasvoi. Hallitus päätti muodostaa kahden laivueen laivaston, johon kuului lentotukialus "Hr. Ms. Karel Doormanin" lisäksi kaksi De Zeven Provinciën -luokan risteilijää, 4 Holland-luokan ja 8 Friesland-luokan hävittäjää, kahdeksan sukellusvenettä, 6 Van Speijk -luokan fregattia sekä suuri joukko miinanraivaajia.


title: Alankomaiden kuninkaallinen laivasto

text: Naton jäsenmaana Alankomaiden puolustuspolitiikka muotoutui läheisessä yhteistoiminnassa muiden jäsenmaiden kanssa. Varsovan liiton perustaminen 1955 kiihdytti liittoutumien välistä asevarustelua. Vuodesta 1965 lähtien Alankomaiden laivasto on ollut osa NATOn pysyvää laivasto-osastoa Atlantilla ().


title: Alankomaiden kuninkaallinen laivasto

text: Laivasto on jaettu seuraavasti:Alankomaiden laivaston käytössä oli kesällä 2016:


title: Alankomaiden kuninkaallinen laivasto

text: Laivaston ilmavoimien kalusto koostuu 21 SH-14D Lynx -helikopterista, joista ainoastaan kymmenen palveluskäytössä, ja 20 NH90-helikopterista.


title: Myrskyliitäjät

text: Myrskyliitäjät ("Fulmarus") on ulappaliitäjien heimoon kuuluva ulappalintusuku. Myrskyliitäjien sukuun kuuluu BirdLifen mukaan kaksi lajia.


title: Pyhän Matteuksen kappeli

text: Pyhän Matteuksen kappeli oli Kempeleessä sijaitsevan Kauppakeskus Zeppelinin yhteydessä oleva kappeli. Kappeli alkujaan oli kauppakeskus Zeppelinin ja Oulun hiippakunnan tuomiokapitulin yhteishanke.


title: Pyhän Matteuksen kappeli

text: Kappeli vihittiin käyttöön kauppakeskuksen avajaisten yhteydessä 8. huhtikuuta 1992, jonka suorittivat piispa Olavi Rimpiläinen ja metropoliitta Leo. Zeppelinin kappeli oli Suomen ensimmäinen kauppakeskukseen sijoitettu kappeli.


title: Pyhän Matteuksen kappeli

text: Kappeli oli suunniteltu erilaisten toimitusten, kuten vihkimisen ja kasteiden suorittamiseen sekä hiljentymiseen. Kuitenkin sen toiminta viime vuosina vähentyi huomattavasti. Viimeisinä aikoina kappelissa oli yhteiskristillisten vapaaehtoisten järjestämä päivystys kerran viikossa. Muuten kappeli oli suurimmalta osin ollut suljettuna muun muassa siihen kohdistuneen ilkivallan takia.


title: Pyhän Matteuksen kappeli

text: Kappeli purettiin keväällä 2017.


title: You Can’t Do That on Stage Anymore, Vol. 2

text: You Can't Do That on Stage Anymore, Vol. 2 on Frank Zappan vuonna 1988 julkaistu livealbumi. Albumin kappaleet on nauhoitettu Zappan kolmelta esiintymiseltä Helsingin Kulttuuritalolla vuonna 1974, mistä albumin lisänimi The Helsinki Concert, väärästä sanamuodosta huolimatta juontuu. Suomeen liittyvät kulttuurimaininnat (joita Zappa harrasti esityksen paikkakunnan mukaan kautta uransa) tulevat esille kolmessa kappaleessa. Room Service-kappale mainitsee ryhmän kohtelun hotellissa ja ravintoloissa vitsaillen. Approximate taas liittyy Eeva Helkaman polttareihin, joissa Zappa oli mukana. Seurue oli Helkaman ja Christian von Alftanin häävastaanotossa ja kenties itse häissä. Apu (Syyskuun 27., 1974, numero 39) otsikoi artikkelin "Outoa väkeä seurapiirihäissä." Albumin lopussa fani huusi Whipping Post-kappaleen nimeä ja Zappa viittasi siihen Montana-kappaleessa. Myöhemmin itse Whipping Post lisättiin yhtyeen esittämin cover-esityksiin. Satumaa tietenkin on suomalainen kappale ja yhtye urheasti yritti lausua suomenkielisiä sanoja, mutta tämän kohdalla vitsailu selviää parhaiten kuuntelemalla äänitystä.


title: Adrian Lester

text: Adrian Lester (s. 14. elokuuta 1968 Birmingham) on englantilainen näyttelijä, joka tunnetaan muun muassa roolistaan Mickey Stonena televisiosarjassa "Kelmien kerho".


title: Adrian Lester

text: Lester on naimisissa näyttelijä Lolita Chakrabartin kanssa ja heillä on kaksi lasta.


title: Zoot Allures

text: Zoot Allures on Frank Zappan vuonna 1976 julkaistu albumi. Se julkaistiin alun perin vinyylilevynä ja myöhemmin CD:nä. Albumi oli ainoa Zappan julkaisu Warner Brothersin kautta.


title: Zoot Allures

text: Kaikki kappaleet kirjoittanut Frank Zappa, ellei toisin mainita.


title: Juhani Salminen

text: Juhani Salminen () oli suomalainen yritys- ja ammattiyhdistysjohtaja.


title: Juhani Salminen

text: Salminen oli koulutukseltaan lainopin kandidaatti. Salmisen työura oli pitkälti eläkevakuutusasioiden ajamista; hän toimi Vakuutusyhtiöiden Keskusliiton lakimiehenä, Tapaturmavakuutuslaitosten Liiton asiamiehenä ja Yrittäjäin Vakuutuksen lainopillisena asiamiehenä. Salminen toimi Työeläkelaitosten Liitto TELAn asiamiehenä ja myöhemmin toimitusjohtajana vuodesta 1971. Hänestä tuli Eläketurvakeskuksen toimitusjohtaja vuonna 1972. Eläketurvakeskuksesta Salminen siirtyi Ilmarisen varatoimitusjohtajaksi 1974 ja toimitusjohtajana hän oli vuosina 1975–1991.


title: Juhani Salminen

text: Salminen toimi myös ammattiyhdistysjohtajana: Akavan varapuheenjohtajana 1963–1966 sekä puheenjohtajana 1966–1970. Salmisen aikana Akava pääsi mukaan neuvottelemaan tulopoliittisesta kokonaisratkaisusta.


title: Juhani Salminen

text: Salmisen harrastuksena oli historia. Hän julkaisi kolme Suomen poliittista historiaa käsittelevää kirjaa ja neljäs kirja jäi häneltä kesken.


title: Inspectah Deck

text: Inspectah Deck (oikealta nimeltään Jason Hunter, s. 6. heinäkuuta 1970 Bronx, New York) on yhdysvaltalaisen hip hop -ryhmä Wu-Tang Clanin jäsen. Hän vierailee usein muiden soolojulkaisuissa.


title: Hollantilainen (kanirotu)

text: Hollantilainen on pieniin rotuihin kuuluva lemmikkikanirotu. Ihannepaino on 2,51-3,20kg.


title: Hollantilainen (kanirotu)

text:
Rodun varmin tuntomerkki on sille ominainen kaksi- tai kolmivärinen kuvionti. Perusvärin tulee olla valkoinen, kuvioväri voi olla mikä tahansa standardiin hyväksytty väri, tai yhdistelmä japanilaisen kanssa.
Kuvion tulee olla mahdollisimman selvärajainen ilman värien sekoittumista. Kuvio muodostuu kuviovärin värisistä poskista, korvista sekä rungon takaosasta. Lisäksi takajaloissa on oltava valkoiset mansetit.


title: Hollantilainen (kanirotu)

text: Luonteeltaan hollantilaiset kanit ovat yleisesti ottaen erittäin sosiaalisia ja ne vaativat paljon huomiota osakseen. Rotu sopii hyvin esimerkiksi omistajansa ensimmäiseksi kaniksi.


title: MSAS

text: MSAS eli Multi-functional Satellite Augmentation System on Japanin GPS-paikannusta tarkentava SBAS-järjestelmä eli Japanin alueellinen DGPS-järjestelmä.


title: MSAS

text: Se on samanlainen järjestelmä kuin Yhdysvaltain WAAS ja Euroopan unioniin EGNOS. Nämä järjestelmät tarkentavat GPS-paikannuksen tarkkuutta tyypillisesti 1,5-2 metriin horisontaalisessa suunnassa ja pystysuunnassa. Ilmailulla on tarve näin tarkkaan paikannukseen.


title: Migueli

text: Migueli (oik. Miguel Bernardo Bianquetti, s. 19. joulukuuta 1951 Ceuta, Espanja) on espanjalainen jalkapallopuolustaja, joka pelasi urallaan Cádiz CF ja FC Barcelonan riveissä sekä Espanjan jalkapallomaajoukkueessa.


title: Uhka menneisyydestä

text: Uhka menneisyydestä ("Primeval") on brittiläinen scifi-draamasarja, jota on esitetty Ison-Britannian ITV-kanavalla helmikuusta 2007 lähtien. Sarjan on luonut Tim Haines ja Adrian Hodges, jotka ovat luoneet aikaisemmin ilmestyneet dokumentit "Matkalla dinosaurusten kanssa", "Muinaisten petojen matkassa" ja "Muinaisten hirviöiden matkassa", kuten myös Nigel Marvenin tähdittämän "Esihistoriallinen puisto" -dokumenttisarjan. Sarja on saavuttanut suurta suosiota, ja sitä on tehty viisi tuotantokautta.


title: Uhka menneisyydestä

text: Suomessa sarjaa on esittänyt SuomiTV.


title: Uhka menneisyydestä

text: "Uhka menneisyydestä" kertoo aikaporteista eli anomalioista, joita ilmestyy satunnaisesti ympäri Englantia. Näitä portteja pitkin olennot niin menneisyydestä kuin tulevaisuudesta pääsevät nykyaikaan, aiheuttaen kaaosta. Menneisyyteen tulee anomalia joka vie tulevaisuuteen ja toisin päin. Evoluutiobiologian professori Nick Cutter (Douglas Henshall) kuulee hirviöhavainnosta Forest of Deanin metsässä, hän, hänen oppilaansa Connor Temple (Andrew Lee-Potts) sekä assistenttinsa Stephen Hart (James Murray) lähtevät ottamaan asiasta selvää, sillä Nickin vaimo Helen (Juliet Aubrey) katosi kahdeksan vuotta sitten samaan metsään selvittäessään samanlaista hirviöhavaintoa. Paikalle ajautuu myös Wellingtonin eläintarhan herpetologi Abby Maitland (Hannah Spearritt), joka on käynyt katsomassa erään paikallisen pojan lemmikkiä, joka näyttää olevan uusi matelijalaji. Pian he löytävät anomalian metsästä, kuten myös joukon eläimiä permikaudelta 220 miljoonan vuoden takaa. Abby adoptoi matelijan, jota poika kutsuu nimellä Rex. Selviää, että eläin on Coelurosauravus, pieni liitävä matelija permikaudelta. Apua haetaan valtiolta, ja joukkoon liittyy tiimin tuleva johtaja James Lester (Ben Miller) sekä hänen apulaisensa Claudia Brown (Lucy Brown). Kaiken kukkuraksi Nickille vielä selviää, että hänen vaimonsa ei olekaan kuollut, vaan on kahdeksan vuoden ajan kulkenut anomaliasta toiseen.


title: Uhka menneisyydestä

text: Suurin osa "Uhka menneisyydestä" -sarjan olennoista on esihistoriallisia, mutta mukana on myös kehittyneitä olentoja tulevaisuudesta. Monet sarjan eläimet ovat myös tuttuja Hainesin ja Hodgesin dokumenteista. Yllättävää on, että vain muutamassa jaksossa esiintyy dinosauruksia, joten yleisölle vähemmän tunnetut otukset pääsevät pääosaan. Anomaliat avautuvat yleensä arkisiin paikkoihin tai aivan syrjään, mutta useimmiten itse anomaliosta tulleilla olennoilla ei ole eloonjääneitä silminnäkijöitä. Mukaan mahtuu siis esimerkiksi jättiläisselkärangattomia metrotunnelissa, merimatelijoita uimahallissa, sapelihammaskissa saalistamassa huvipuistossa, Gorgonops riehumassa koululla, kolumbianmammutti aiheuttamassa kaaosta moottoritiellä, valtava muinaisskorpioni uimarannalla, Deinonychus mellastamassa ostoskeskuksessa, Anurognathus-parvi hyökkäilemässä golfklubilla, tulevaisuuden hylkeitä ja haita järvissä ja viemäreissä, tulevaisuuden lepakkomainen peto aiheuttamassa kaaosta ympäri kaupunkia, sekä Giganotosaurus lentokentällä.


title: Quad City Thunder

text: Quad City Thunder on entinen koripallojoukkue, joka sijaitsi Quad Citiessa, eli Illinois'n ja Iowan alueella. Joukkue pelasi CBA:ssa vuodesta 1987 vuoteen 2001 saakka. Thunder voitti sarjan kaksi kertaa vuosina 1994 ja 1998, vuonna 1991 se sijoittui toiseksi.


title: Quad City Thunder

text: Joukkueen kotiareenana toimi 6 000 henkeä vetävä Wharton Field House.


title: Níkos Xyloúris

text: Níkos Xyloúris () (7. heinäkuuta 1936 Anógeia, Kreikka – 8. helmikuuta 1980 Pireus, Kreikka) oli Kreetan saarella syntynyt kreikkalainen säveltäjä, laulaja ja kreetalaisen lyyran soittaja.


title: Níkos Xyloúris

text:
Jo nuorella iällä Xyloúris alkoi soittaa mandoliiniä ja laulaa ystävänsä Giórgis Kalomoíriksen kanssa. Xyloúris halusi kuitenkin oppia soittamaan lyyraa. Puolentoista vuoden ajan Xyloúris oli lyyransoittaja Leonídas Kládoksen oppilaana, jonka jälkeen hän alkoi yhdessä muiden kanssa kiertää kylissä soittamassa esimerkiksi hääjuhlissa.
Xyloúris meni 17-vuotiaana töihin musiikkihalli ”Kástroon” Iraklioniin. Ensimmäisen 78 levytyksestään, hän julkaisi vuonna 1958. Xyloúris poistui Kreikasta ensimmäistä kertaa vuonna 1966, jolloin hän osallistui Italiassa Sanremon folkmusiikkifestivaaleille. Siellä Xyloúris voitti ensimmäisen palkinnon. Pian Xyloúris aloitti esiintymiset Ateenassa.


title: Níkos Xyloúris

text: Xyloúris syntyi vuonna 1936 Anógeian kylässä Rethymnonin prefektuurissa. Saksalaiset valloittajat polttivat Anógeian toisen maailmansodan aikana vuonna 1941. Tämän vuoksi Xyloúris oli pakotettu muuttamaan pois kylästä, johon hän kuitenkin myöhemmin palasi.


title: Níkos Xyloúris

text: Hän tapasi juhlissa ja tansseissa soittaessaan varakkaan iraklionilaisen perheen tyttären, Ouránia Melampianákin, jonka kanssa hän avioitui. Parin ensimmäinen lapsi, Giórgos, syntyi vuonna 1960 ja toinen, Rinió, vuonna 1968.


title: Níkos Xyloúris

text: Xyloúris kuoli aivokasvaimeen Manner-Kreikan Pireuksessa 8. helmikuuta 1980.


title: Níkos Xyloúris

text: Níkos Xyloúris on laulaja–säveltäjä Psarantóniksen (oik. nimeltään Antónis) (s. 1942) ja Giánniksen (s. 1943) veli. Veljesten isä soitti myös lyyraa.


title: Sleep Dirt

text: Sleep Dirt on Frank Zappan vuonna 1979 julkaistu studioalbumi. Albumi julkaistiin alun perin vinyylilevynä ja myöhemmin remasteroituna CD:nä.


title: Tales of Monkey Island

text: Tales of Monkey Island on Telltale Gamesin kehittämä vuonna julkaistu seikkailupeli. Peli on "Monkey Island" -pelisarjan viides osa ja se julkaistiin viidessä osassa vuoden 2009 jälkipuolella. Peli on tehty LucasArtsin lisenssillä.


title: Tales of Monkey Island

text: Pelin pääosassa on Guybrush Threepwood, jota ääninäyttelee jälleen Dominic Armato. Peli sijoittuu vuosia sarjan neljännen pelin, "Escape from Monkey Islandin", jälkeen.


title: Joona Toivio

text: Joona Toivio (s. 10. maaliskuuta 1988, Sipoo) on suomalainen jalkapalloilija, joka pelaa puolustajana Ruotsin Allsvenskanin Häckenissä ja Suomen A-maajoukkueessa.


title: Joona Toivio

text: Toivio siirtyi HJK:n reservijoukkue Klubi 04:sta hollantilaisen AZ:n organisaatioon tammikuussa 2007. Kolmen Hollannissa vietetyn vuoden jälkeen Toivio siirtyi ruotsalaiseen Djurgårdeniin joulukuussa 2009. Toivio pelasi Djurgårdenissa kolmen kauden aikana 87 Allsvenskanin ottelua ja toimi kaudella 2012 joukkueen kapteenina. Maaliskuussa 2013 Toivio siirtyi norjalaiseen Moldeen, jossa hän voitti Norjan mestaruuden kaudella 2014 sekä Norjan Cupin 2013 ja 2014. Toivio pääsi debytoimaan Molden riveissä Eurooppa-liigassa kaudella 2015–16, ja hän toimi joukkueen kapteenina kaudella 2016. Helmikuussa 2018 Toivio siirtyi puolalaiseen Termalica Niecieczaan, josta takaisin Allsvenskaniin Häckenin riveihin elokuussa 2018.


title: Joona Toivio

text:
A-maajoukkueessa Toivio debytoi 22-vuotiaana vuonna 2011 Belgiaa vastaan, ja hän vakiinnutti paikkansa maajoukkueen vakiomiehistössä vuoden 2011 aikana. Ensimmäisen A-maaottelumaalinsa Toivio teki vuonna 2011 Ruotsia vastaan. Toivio on ollut maajoukkueen runkopelaaja EM-karsinnoissa 2010–11, ,
EM-karsinnoissa 2014–15 ja . Toivio kuului Suomen joukkueeseen myös vuoden 2009 alle 21-vuotiaiden EM-kisoissa.


title: Joona Toivio

text: Suomen Palloliitto valitsi Toivion Vuoden poikapelaaksi 2004.


title: Joona Toivio

text: Joona Toivion pelaajaura aikuisten tasolla alkoi kaudella 2004, kun hän nousi HJK:n Kakkosessa pelanneen reservijoukkue Klubi 04:n kokoonpanoon. Toivio pelasi vasta 16-vuotiaana 19 sarjaottelua, ja kauden päätteeksi hänet valittiin Palloliiton vuoden poikapelaajaksi. Toivio pelasi Klubi 04:ssa myös kaudet 2005 ja 2006, mutta ei onnistunut nousemaan HJK:n edustusjoukkueeseen. Yhteensä Ykkösen ja Kakkosen otteluita kertyi kolmen kauden aikana 56, ja hän teki niissä kuusi maalia.


title: Joona Toivio

text: Joona Toivio siirtyi Toni Kolehmaisen kanssa tammikuussa 2007 kahden ja puolen vuoden sopimuksella Hollannin Eredivisiessä pelanneen AZ:n riveihin. Toivio pelasi kevään 2007 ja kauden 2007–08 AZ:n reservijoukkueessa. Kaudeksi 2008–09 AZ lainasi Toivion Hollannin kakkostasolla Eerste Divisiessä pelanneeseen Telstariin. Toivio debytoi Eerste Divisiessä 8. elokuuta 2008 ottelussa Excelsior–Telstar. Toivio vakiinnutti heti paikkansa Telstarin avauskokoonpanossa ja pelasi kauden aikana 37 ottelua. Läpimurtokauden jälkeen Toivio teki toukokuussa 2009 kolmen vuoden jatkosopimuksen AZ:n kanssa. Toivio pelasi myös syyskauden 2009 lainalla Telstarissa.


title: Joona Toivio

text: Joona Toivio siirtyi joulukuussa 2009 neljän vuoden sopimuksella Ruotsin Allsvenskanissa pelanneen Djurgårdens IF:n riveihin. Samalla joukkueeseen siirtyivät Kasper Hämäläinen ja Joel Perovuo. Toivio debytoi Allsvenskanissa 14. maaliskuuta 2010 ottelussa Häcken–Djurgården, kun hän muodosti toppariparin Jani Lyyskin kanssa. Toivio vakiinnutti heti paikkansa Djurgårdenin avauskokoonpanossa, ja hän oli sivussa vain yhdestä ottelusta pelikiellon vuoksi. Ensimmäisen maalin Allsvenskanissa Toivio teki 12. syyskuuta 2010 ottelussa Djurgården–Örebro. Djurgården oli kaudella 2010 sarjassa kymmenes.


title: Joona Toivio

text: Toivio ja Lyyski jatkoivat Djurgårdenin toppariparina kaudella 2011. Joukkue aloitti kauden surkeasti, kun se keräsi kuudesta ottelusta vain yhden pisteen. Päävalmentaja Lennart Wassin vaihtuminen Magnus Pehrssoniin piristi joukkueen peliä, ja joukkue nousi pois sarjan hänniltä. Toivio pelasi kaudella 2011 yhteensä 28 ottelua, joista kaikki avauskokoonpanossa. Hän teki kuusi maalia, ja Toivio oli yhdessä nigerialaishyökkääjä Kennedy Igboananiken kanssa joukkueen paras maalintekijä. Djurgården oli lopulta sarjassa yhdestoista.


title: Joona Toivio

text: Päävalmentaja Pehrsson valitsi Toivion Djurgårdenin kapteeniksi kaudeksi 2012. Elokuussa 2012 hän teki seuran kanssa kauden 2014 loppuun asti kestävän jatkosopimuksen. Toivio pelasi kaudella 2012 Kasper Hämäläisen kanssa kaikki Djurgårdenin 30 sarjaottelua ja ainoana pelaajana kaikissa 30 sarjaottelussa täydet 90 minuuttia. Toivio teki kauden aikana kaksi maalia. Djurgården lähti kauteen hyvän talvikauden ansiosta kovin tavoittein, mutta joukkue jäi lukuisten tasapelien seurauksena sarjan keskivaiheille ja sijoitus oli lopulta yhdeksäs.


title: Joona Toivio

text: Joona Toivio siirtyi maaliskuussa 2013 neljän vuoden sopimuksella Norjan Tippeligaenin hallitsevan mestarin Molden riveihin. Toivio debytoi Tippeligaenissa 15. maaliskuuta 2013 ottelussa Viking–Molde ja ensimmäisen maalinsa hän teki heti seuraavassa ottelussa Lillestrømiä vastaan. Toivio pelasi kauden aikana 16 sarjaottelua, joissa hän teki neljä maalia. Molde pelasi Mestarien liigan ja Eurooppa-liigan karsinnoissa, mutta hävisi Eurooppa-liigan play-off kierroksen otteluparinsa Rubin Kazanille, eikä päässyt lohkovaiheeseen. Toivio pelasi kaikki kuusi europeliä. Molden alkukausi sujui surkeasti, ja joukkue oli sarjassa viimeisenä, mutta lopullinen sijoitus Tippeligaenissa oli kuitenkin kuudes. Kauden kohokohdaksi jäi Norjan Cupin finaali, jossa Molde voitti Rosenborgin maalein 4–2. Molde pääsi cup-mestarina seuraavan kauden Eurooppa-liigan karsintoihin.


title: Joona Toivio

text: Molde lähti kauteen 2014 uuden valmentajan Tor Ole Skullerudin johdolla, kun Ole Gunnar Solskjær siirtyi Englannin liigan Cardiff Cityn manageriksi. Toivio vakiinnutti kauden aikana paikkansa Molden avauskokoonpanossa, ja hän muodosti toppariparin Vegard Forrenin kanssa. Toivio pelasi yhteensä 22 liigaottelua, joissa teki yhden maalin. Molde pelasi Eurooppa-liigan karsinnoissa, mutta pelit päättyivät 3. karsintakierrokselle. Molde hallitsi Norjan liigaa koko kauden, ja joukkue voitti Norjan mestaruuden 11 pisteen erolla toiseksi tulleeseen Rosenborgiin. Molde voitti toista kertaa peräkkäin Norjan Cupin, kun Odd kaatui finaalissa maalein 2–0. Toivio pelasi myös kaikki neljä europeliä ja seitsemän cupin ottelua. Molde pääsi Norjan liigan mestarina seuraavan kauden Mestarien liigan karsintoihin.


title: Joona Toivio

text: Toivio jatkoi Vegard Forrenin kanssa Molden toppariparina kaudella 2015. Toivio pelasi yhteensä 22 liigaottelua, joista 19 avauskokoonpanossa. Maaleja hän teki kaksi. Norjan mestaruuden voittanut joukkue pelasi Mestarien liigan ja Eurooppa-liigan karsinnoissa ja selviytyi Eurooppa-liigan lohkovaiheeseen. Toivio debytoi Eurooppa-liigassa 17. syyskuuta 2015 ottelussa Fenerbahçe–Molde. Molde voitti Eurooppa-liigan lohkonsa, kun se jätti taakseen Fenerbahçen, Ajaxin ja Celticin. Helmikuussa 2016 pelatulla 1. pudotuspelikierroksella Molde hävisi kuitenkin otteluparinsa Sevillalle. Toivio pelasi kaikki Molden 14 europeliä. Norjan liigan ottelut sujuivat edelliskautta heikommin ja päävalmentaja Skullerud sai potkut elokuussa. Solskjær palasi joukkueen valmentajaksi lokakuussa, mutta Molden sijoitus Tippeligaenissa oli lopulta kuudes.


title: Joona Toivio

text: Toivio teki tammikuussa 2016 kahden vuoden jatkosopimuksen Molden kanssa eli sopimusta jatkettiin vuoden 2018 loppuun. Toivio jatkoi Molden runkopelaajana ja hänet nimitettiin joukkueen kapteeniksi kaudeksi 2016. Peliaika jäi kuitenkin edelliskausia pienemmäksi loukkaantumisen vuoksi, joka piti Toivion sivussa kokoonpanosta kolmasosan kaudesta, heinäkuulta lokakuulle. Toivio pelasi yhteensä 17 liigaottelua, joista 14 avauskokoonpanossa. Hän teki kaudella 2016 neljä maalia. Molde taisteli alkukauden sarjan kärkisijoista, mutta jäi lopulta sarjassa viidenneksi, vain pisteen päähän europelipaikoista.


title: Joona Toivio

text: Norjan Tippeligaen vaihtoi nimeksi kaudelle 2017 Eliteserien. Toivio jatkoi Moldessa viidettä kautta ja kausi oli hänelle kaksijakoinen. Toivio pelasi elokuuhun mennessä 12 liigaottelua, joista 11 avauskokoonpanossa. Päävalmentaja Solskjærin vaihdettua 4–4–2-ryhmityksen 3–5–2-ryhmitykseen, Toivio menetti paikkansa avauskokoonpanossa, eikä pelannut loppukaudella enää minuuttiakaan. Molde taisteli jälleen sarjan kärkisijoista ja oli lopulta Eliteserienissä toinen. Rosenborg vei mestaruuden seitsemän pisteen erolla. Molde pääsi kuitenkin liigakakkosena seuraavan kauden Eurooppa-liigan karsintoihin. Norjan Cupissa Molde eteni välieriin, mutta hävisi välieräottelun Lillestrømille 0–3.


title: Joona Toivio

text: Joona Toivio siirtyi helmikuussa 2018 kahden ja puolen vuoden sopimuksella Puolan Ekstraklasassa pelanneen Termalica Niecieczan riveihin. Toivio debytoi Puolan liigassa 11. helmikuuta 2018 ottelussa Termalica–Korona Kielce, ja ensimmäisen maalinsa Puolan liigassa hän teki Lechia Gdańskia vastaan. Toivio pelasi kevätkauden aikana yhdeksän liigaottelua. Toivion sopimus purettiin, kun Termalica jäi sarjassa toiseksi viimeiseksi ja putosi liigasta Puolan kakkostasolle.


title: Joona Toivio

text: Joona Toivio siirtyi elokuussa 2018 kolmen ja puolen vuoden sopimuksella Kari Arkivuon ja Juhani Ojalan seurakaveriksi Ruotsin Allsvenskanissa pelaavaan Häckeniin. Toivio palasi Allsvenskaniin debytoimalla Häckenin riveissä 19. elokuuta 2018 ottelussa Sundsvall–Häcken. Hän vakiinnutti heti paikkansa avauskokoonpanon pelaajana ja pelasi loppukauden aikana yhteensä 12 Allsvenskanin ottelua. Häcken oli kaudella 2018 Allsvenskanissa viides.


title: Joona Toivio

text: Joona Toivio debytoi poikien maajoukkueessa 14-vuotiaana vuotta vanhempien (1987) maajoukkueessa 2. huhtikuuta 2002 Drontenissa pelatussa maaottelussa Hollanti–Suomi. Toivio pelasi oman ikäluokkansa (1988) maajoukkueessa 21 maaottelua, vuotta vanhempien maajoukkueessa 23 maaottelua ja kaksi vuotta vanhempien (1986) maajoukkueessa viisi maaottelua. Poikien maaotteluissa Toivio teki yhteensä kolme maalia.


title: Joona Toivio

text: Alle 21-vuotiaiden maajoukkueessa Toivio debytoi 20-vuotiaana 11. helmikuuta 2009 Espoossa pelatussa maaottelussa Suomi–Viro. Toivio valittiin Suomen vuoden 2009 alle 21-vuotiaiden EM-kisojen joukkueeseen, mutta hän ei pelannut turnauksessa minuuttiakaan Jonas Portinin ja Tuomo Turusen muodostaessa Suomen topparikaksikon. Toivio kuului Suomen vakiomiehistöön vuoden 2011 alle 21-vuotiaiden EM-kisojen karsintaotteluissa, ja hän toimi karsinnoissa Suomen joukkueen kapteenina. Toivio pelasi yhteensä 10 nuorten maaottelua.


title: Joona Toivio

text: A-maajoukkueessa Toivio debytoi 22-vuotiaana, kun Markku Kanerva valitsi hänet avauskokoonpanoon 9. helmikuuta 2011 Gentissä pelatussa maaottelussa Belgia–Suomi. Ensimmäisen arvokisojen karsintaottelun Toivio pelasi 7. kesäkuuta 2011, kun Mixu Paatelainen valitsi hänet avauskokoonpanoon Tukholmassa pelatussa vuoden 2012 EM-kisojen karsintojen ottelussa Ruotsi–Suomi. Toivio vakiinnutti paikkansa A-maajoukkueessa vuoden 2011 aikana. Ensimmäisen A-maaottelumaalin Toivio teki 7. lokakuuta 2011 Olympiastadionilla pelatussa vuoden 2012 EM-kisojen karsintojen ottelussa Suomi–Ruotsi, kun hän viimeisteli Suomen kavennusmaalin 1–2-tappioon päättyneessä ottelussa. Toivio toimi Suomen kapteenina viidessä ottelussa 2012–13, kun kapteeni Niklas Moisander ei ollut kokoonpanossa. Toivio on kuulunut Suomen vakiomiehistöön EM-karsinnoissa 2010–11, , EM-karsinnoissa 2014–15 ja .


title: Joona Toivio

text:
Molde
"Tilanne 11. marraskuuta 2018."


title: Joona Toivio

text: "Tilanne 11. tammikuuta 2018."


title: Jon Masalin

text: Jon Henrik Masalin (s. 29. tammikuuta 1986 Helsinki) on suomalainen jalkapallomaalivahti, joka edustaa Norjan toiseksi korkeimmalla sarjatasolla pelaavaa Fredrikstad FK:ta.


title: Jon Masalin

text: Masalin valittiin Suomen alle 21-vuotiaiden maajoukkueeseen vuoden 2009 EM-kisoihin Ruotsiin korvaamaan leikkaukseen joutunutta Lukas Hradeckya. Hän oli tätä ennen pelannut alle 21-vuotiaiden joukkueessa yhden ottelun Pohjois-Irlantia vastaan 21. elokuuta 2007 toisella puoliajalla tullen Anssi Jaakkolan tilalle. Kotijoukkue voitti ottelun Ballymenassa 2–1. Lisäksi Masalin edusti Suomea alle 17-vuotiaiden vuoden 2003 MM-kotikisoissa.


title: Jon Masalin

text: Masalin on ollut Valioliigan Aston Villan kokoonpanossa, mutta ei ole pelannut edustusjoukkueessa yhtään ottelua. Erikoista Masalinin uralla on myös se, että hän ei ole pelannut yhtään Veikkausliigan ottelua.


title: Jon Masalin

text: Joulukuussa 2007 Masalin kirjoitti sopimuksen HamKamin kanssa ja siirtyi pois Notodden FK -seurasta Bosman-säännön mukaisesti.


title: Vic Lockman

text: Vic Lockman (oikea nimi Victor Lockman, s. 19. lokakuuta 1927) on Chicagosta kotoisin oleva entinen Aku Ankka -piirtäjä. Hän on kartuttanut Ankkalinnan hahmogalleriaa keksimällä Tony Stroblin kanssa Moby Ankan.


title: Henri Camara

text: Henri Camara (s. 10. toukokuuta, 1977) on senegalilainen jalkapalloilija. Pelipaikaltaan hän on hyökkääjä. Hän on ehtinyt edustaa urallaan jo yhdeksää eri joukkuetta. Camara on pelannut Ranskassa, Sveitsissä, Englannissa ja Skotlannissa.


title: Henri Camara

text: Henri Camara on edustanut Senegalia eniten kaikista senegalilaisista pelaajista. Hän on myös tehnyt Senegalin maajoukkueelle kautta aikojen eniten maaleja. Camara oli mukana jo Senegalin maajoukkueen ensimmäistä kertaa esiinnyttyä Maailman Mestaruuskilpailuissa 2002. Turnauksessa Camara teki kaksi maalia Ruotsia vastaan alkulohkojen jälkeen ensimmäisellä pudotuspelikierroksella. Senegal voitti ottelun jatkoajalla Camaran maalilla 2-1. Seuraavassa ottelussa, puolivälierissä Turkkia vastaan Senegal putosi jatkosta.


title: Tummaviistäjät

text: Tummaviistäjät ("Pseudobulweria") on ulappaliitäjien heimoon kuuluva ulappalintusuku. Tummaviistäjien sukuun kuuluu BirdLifen mukaan neljä lajia.


title: Xavi (sarjakuvapiirtäjä)

text: Xavi, oikealta nimeltään Xavier Vives Mateu (s. 11. kesäkuuta 1951) on espanjalainen Aku Ankka -piirtäjä. Xavi on tehnyt paljon Mikki Hiiri -sarjoja. Xavi on tehnyt myös paljon yhteistyötä Paul Halasin ja Jack Sutterin kanssa.


title: Bernadó

text: Bernadó, oikealta nimeltään José Ramón Bernadó (s. 16. helmikuuta 1965) on espanjalainen Aku Ankka -piirtäjä. Hän piirtää pääasiassa Hessua. Hän on piirtänyt myös harvinaisempia sarjoja, kuten Veli Kania ja Matami Mimmiä.


title: Veli Kani

text: Veli Kani () on Disneyn sarjakuvahahmo, joka esiintyy yleensä "Aku Ankka" tai "Aku Ankka Ekstra" -lehdissä. Hän asuu metsässä tyttöystävänsä Pupu Söpön kanssa. Hänen vastustajiaan ovat Mikko Repolainen ja Veli Nalle, jotka yrittävät napata hänet siinä kuitenkaan koskaan onnistumatta.


title: Veli Kani

text: Veli Kani perustuu samannimiseen veijarihahmoon, josta kerrotaan tarinoita afrikkalaisamerikkalaisissa kansantarinoissa. Hahmo esiintyi ensimmäisen kerran vuonna 1946 musikaalielokuvassa "Vanhat tarinat", joka perustuu näihin tarinoihin.


title: The W

text: The W on yhdysvaltalaisen hip hop- ryhmä Wu-Tang Clanin kolmas studioalbumi. Se julkaistiin 21. marraskuuta 2000.


title: The W

text: Albumi nousi Suomen virallisen listan sijalle 33.


title: Veli Nalle

text: Veli Nalle on kömpelö sarjakuvahahmo. Hän esiintyy Pikku Hukka- ja Veli Kani -tarinoissa. Veli Kani -sarjoissa hän yrittää saada Mikko Repolaisen kanssa kiinni Veli Kania, mutta Pikku Hukan tarinoissa tämä usein sankarillisesti pelastaa kolmea pientä porsasta Sepe Suden kynsistä.


title: Mikko Repolainen

text: Mikko Repolainen on sarjakuvahahmo, joka esiintyy Veli Kani -sarjoissa. Hän kuuluu Kelmien Kerhoon. Sarjoissa hän yrittää pyydystää Veli Nallen kanssa Veli Kania. Repolainen on esiintynyt myös Pikku Hukka -sarjoissa. Hänen entisiä suomenkielisiä nimiään ovat Veli Kettu, Veli Mikko ja Kettu Repolainen.


title: Kelmien Kerho

text: Kelmien Kerho on Disneyn sarjakuvissa esiintyvä kerho. Kerhoon kuuluvat Sepe Susi, Niilo Näätä, Kalle Korppikotka, Mikko Repolainen ja Veli Nalle. Kelmien kerholla ei ole varsinaisesti aina samaa johtajaa, mutta Sepe on joskus ollut johtajana.


title: Skardu

text: Skardu () on kaupunki kiistellyn Kashmirin alueen Pakistaniin kuuluvalla Gilgit-Baltistanissa (aiemmin nimellä Pohjoisalueet). Se on Baltistanin alueen merkittävin kaupunki ja Skardun hallintoalueen pääkaupunki.


title: Skardu

text: Skardu sijaitsee vuorten ympäröimässä 10 km leveässä ja 40 km pitkässä laaksossa Indus-joen ja Shigar-joen yhtymäkohdassa. Kaupunki on lähellä Karakorumin vuoristoa.


title: Skardu

text: Laakso ja vuoret vaikuttavat Skardun ilmastoon siten, että kesät ja talvet tavallista viileämpiä. Talvisin Skardu voi olla runsaan lumen takia eristyksissä.


title: Skardu

text: Suuri osa turisteista, retkeilijöistä ja vuorikiipeilijöistä kulkevat Skardun kautta. Toinen vastaava kaupunki Gilgit-Baltistanissa on Gilgit.